Kontroverzni potez mninistra\nNajam po bagatelnoj ceni\nSladoled iz Srbije i Hrvatske "osvojio" komšije\nU letnjem periodu se povećava uvoz ledene poslastice, a građani BiH najviše jedu sladoled koji im dolazi iz Srbije, Hrvatske i Poljske, to pokazuju podaci Uprave za indirektno oporezivanje BiH.\nPenzioneri osiguranici, koji su zasnovali radni odnos, nemaju više obavezu da izaberu osnov osiguranja po kome će biti osigurani, već moraju biti osigurani kao zaposleni. Od 11. aprila svako ko zaposli penzionera mora da mu plaća i obavezan doprinos za zdravstveno osiguranje po stopi od 10,3 odsto, što ranije nije bio slučaj, potvrđeno je iz Poreske uprave za Politiku.\nU 1.000 SELA U SRBIJI MANJE OD 100 STANOVNIKA Osnovan Nacionalni tim za preporod sela Srbije\nU 1.000 sela u Srbiji ima manje od 100 stanovnika, a u više od 200 niko nije mlađi od 20 godina, stoga je pre dva dana formiran Nacionalni tim za preporod sela Srbije, kako bi se ona održala, izjavio je ministar bez portfelja zadužen za regionalni razvoj Milan Krkobabić.\nUNAPREĐUJU INDUSTRIJSKU ZONU ZMIČ Od EU 300.000 evra\nUz podršku Evropske unije (EU), preko programa EU PRO, u iznosu od skoro 300.000 evra, Paraćin će unaprediti poslovnu infrastrukturu u Industrijskoj zoni "Zmič", proširiti njene kapacitete i poboljšati uslove poslovanja i stvoriti prilike za nove insvestitore.\nDOLAR OJAČAO UPRKOS JEDNOJ STVARI Američka ekonomija bolje podnosi trgovinske tenzije nego ostale zemlje\nDolarov indeks, koji pokazuje vrednost američke u odnosu na ostalih šest najvažnijih svetskih valuta, porastao je prošle nedelje 0,7 odsto, na 97,35 bodova, blizu najvišeg nivoa u dve nedelje.\nVeliki broj ekologa, arheologa, istoričara ali i veliki broj građana plaši se da će izgradnja aerodroma na Maču Pikču oštetiti krhku lokaciju poznate baštine.\nBEČ I MISLEĆI SEMAFORI Tačno "znaju" kada želite da pređete ulicu\nNakon autonomnih autobusa, Beč preduzima još jedan korak u svojoj inicijativi stvaranja pametnog grada. U glavnom gradu Austrije završena je faza testiranja inteligentnih semafora za pešake, a od jeseni 2019. godine prve raskrsnice biće opremljene sa kamerama i odgovarajućim softverom.\nNAJNOVIJI UDARAC Fejsbuk skida aplikacije sa HUAVEJA, Kinezi tvrde da nije sve tako crno\nRegion Zapadnog Balkana prepoznat je kao region sa velikim investicionim potencijalom, a to će biti predstavljeno u utorak u Londonu na velikoj konferenciji u organizaciji najuglednijeg međunarodnog ekonomskog dnevnika "Fajnanšel tajms" (FT) i Komorskog investicionog forima zapadnobalkanske šestorke (KIF).\nPriča o izgradnji prvog golf terena sa 18 rupa, na brdu Spas iznad Budve, koji je još pre deceniju i po promovisao aktuelni počasni konzul Belgije, Žan Luk Dumortije, ponovo je aktuelizovana nakon što je Ministarstvo održivog razvoja na zahtev Vlade pokrenulo izradu izmena i dopuna Lokalne studije lokacije (LSL) "Spas".\nAustrija želi da smanji kredite u francima\nVećina deviznih kredita u Austriji zaključena je u švajcarskim francima.\nLUČANSKA FABRIKA SKLOPILA POSAO SA BUGARSKOM FIRMOM Ugovor vredan 4 miliona evra\nDirektor fabrike Milan Blagojević - Namenska iz Lučana, Radoš Milovanović, potpisao je ugovor vredan 4 miliona evra sa renomiranom bugarskom kompanijom EMKO.\nNetanijahuova supruga se NAGODILA SA TUŽILAŠTVOM: Novčana kazna od 15.000 dolara zbog ZLOUPOTREBE FONDOVA


Stranke u budžetu: Prvo sebi pa ostalima - CIN\nVlade dva bosanskohercegovačka entiteta odlučile su ove godine iz budžeta potrošiti 7,7 miliona KM za finansiranje političkih stranaka, dok su za pomoć siromašnima ili odlikovanim borcima namijenile tek simbolične iznose.\n‘Prvo sebi pa onda ostalim’, kaže Emir Đikić iz Transparency Internationala, nevladine organizacije za borbu protiv korupcije.\nVlada Federacije Bosne i Hercegovine (FBiH) je u izbornoj 2010. godini udvostručila iznos namijenjen finansiranju stranaka, sa 2,3 miliona KM na 5 miliona KM. Međutim, u 2011. godini taj iznos nije vraćen na prethodni nivo – za stranke će biti izdvojeno tek 500.000 KM manje.\nAmir Zukić, generalni sekretar SDA (Foto: CIN)\nVlada Republike Srpske (RS) je strankama namijenila 3,2 miliona KM, kao i prethodne godine. Međutim, Vlada nije zadržala ovakav kontinuitet u finansiranju potreba siromašnih građana, đaka i boraca.\nTokom 2010. godine poreski obveznici su za finansiranje stranaka na svim nivoima vlasti izdvojili 22 miliona KM, što je 9 miliona KM više nego 2004. godine. Od toga, vlasti u FBiH izdvojile su 15,8 miliona KM, dok su vlasti u RS-u izdvojile 5,2 miliona KM, odnosno tri puta manje.\nLazar Prodanović, poslanik SNSD-a u Parlamentu BiH (Foto: CIN)\nAmir Zukić, generalni sekretar SDA, kaže da im zbog smjene vlasti novac još nije uplaćen: ‘Mi jedva kraj sa krajem sastavljamo … već treći mjesec nismo platu primili.’\nĐikić iz TI-a kaže da FBiH ima dosta složeniji politički sistem i samim tim veći broj izabranih političara i klubova poslanika čiji se rad finansira, ali da to ipak ne opravdava veliku razliku u finansiranju između entiteta.\n‘Složeniji sistem ili možda bezobraznije partije’, kaže Đikić i dodaje da u RS-u, svakako, većina izdvojenog novca bude podijeljena između dvije najjače partije.\nMirko Okolić, bivši poslanik SDS-a u Parlamentu BiH (Foto: CIN)\nBudžet vladajućeg SNSD-a u 2010. godini iznosio je 2,8 miliona KM, od čega je iz budžeta uplaćeno 2,4 miliona KM. Najjača opoziciona stranka u RS-u i druga po osvojenim mandatima – SDS – prijavila je prihod od 1,6 miliona KM, od čega je oko 1,2 miliona KM iz budžeta.\nLazar Prodanović, poslanik SNSD-a u Parlamentu BiH, kaže da je neprihvatljivo to što se stranke gotovo u potpunosti finanisiraju iz javnih budžeta:\n‘Da smo za četvrtinu smanjili ta izdvajanja, mogli smo izgraditi svake godine po tri ili četiri nova obdaništa, što je investicija od milion KM, zatim nove škole, stvoriti bolji ambijent za mala i srednja preduzeća.’\nPrema riječima Mirka Okolića, bivšeg poslanika SDS-a u državnom parlamentu, 22 miliona KM, koliko je u 2010. godini izdvojeno za rad političkih stranaka, moglo se bolje iskoristiti:\n‘To su sredstva koja su … nepovratno potrošena, nema povratne koristi.’\nFerid Buljubašić, poslovni direktor SDP-a (Foto: CIN)\nFerid Buljubašić, poslovni direktor SDP-a, kaže da njegova stranka nema većih problema sa finansiranjem i da većinu novca troše na plaćanje režija i kirija, na marketing te na doprinose i plaće za 98 uposlenika, koji iznose oko 1.000 KM.\nBuljubašić kaže da je strankama teško naplatiti članarinu i prikupljati donacije te da nemaju dovoljno imovine koja bi im mogla obezbijediti značajnije prihode, zbog čega se uglavnom pouzdaju u budžetska davanja. Dodaje da za to ne treba kritikovati stranke nego zakon o finansiranju stranaka.\nMada se proteklih godina vodila javna polemika o promjeni zakona i uštedi sredstava ili potpunoj obustavi budžetskih isplata strankama, dogovor između stranaka nije postignut.\nHasida Gušić, glavna revizorka Centralne izborne komisije BiH, kaže da parlamentarne stranke koje imaju dosta prihoda iz budžeta žele zadržati postojeći sistem finansiranja, dok su za njegovo ukidanje stranke sa minimalnim ili nikakvih prihodom iz budžeta.


Auto kolona podrške Rusiji u Nišu najavljena za subotu - CITY SMART | Vesti bez ulepšavanja\nAuto kolona podrške Rusiji u Nišu najavljena za subotu\nFoto: City Smart arhiva\nSkup podrške Rusiji biće održan u Nišu u subotu 30. aprila, saopštili su iz Pokreta "Živim za Srbiju". Okupljanje je zakazano za 13h kod Mašinskog fakulteta odakle će autokolona krenuti do Bulevara Nemanjića, Trošarine do Logora na Crvenom krstu gde se nalazi spomenik ruskim borcima.\nNa društvenim mrežama se deli poziv pokreta “Živim za Srbiju” na skup protiv sankcija Rusiji i u znak podrške ruskom narodu. Vojkan Mitić, poverenik pokreta, kaže da je u planu da se održi miran skup i ukaže na neke važne istorijske činjenice.\nKako je istaknuto u pozivu, okupljanje će biti na parkingu kod Mašinskog fakulteta u periodu od 13h do 13:30h, zatim će se ići do Bulevara Nemanjića, Trošarine i zavržšiće se kod Spomenika sovjetskim vojnicima stradalim u tzv. niškom incidentu, kod logora na Crvenom Krstu umesto kod Rusko-srpskog humanitarnog centra, kako je najpre najavljeno.\n“Bilo je u planu da se ide do Srpsko-ruskog humanitarnog centra, ali u razgovoru s njima i sa Ambasadom, pod velikim pritiskom medija i NATO-a, nismo hteli da pravimo neke probleme njima, pa smo u dogovoru s njima izabrali da to bude kod ovog spomenika “, objašnjava Mitić i dodaje da će se okupljenima obratiti i nekoliko govornika na finalnoj tački puta.\nDodaje da je skup prijavljen policiji i da očekuje da sve prođe mirno. “Biće štampane srpske zastave na nekom papiru A3 formata koje kad se okrenu ispadaju ruske zastave, a s druge strane biće na maskirnom dezenu belo slovo “Z” kao podrška Rusima u celoj priči. Biće interesantno za Niš i nadam se da će sve proći u najboljem redu”, navodi Mitić.\nPodsetimo, pre dva dana je u niškom naselju Nikola Tesla, na igralištu osvanuo mural u znak podrške Rusiji.\nOznakeIzdvajamo skup podrške Rusiji Živim za SRbiju\nPerformansom “Inauguracija” niški umetnik uputio kritiku vlasti


BalkanMagazin :: Ilon Mask planira izgradnju podzemnih tunela za elektromobile\nIlon Mask planira izgradnju podzemnih tunela za elektromobile\nčetvrtak, 31. avgust 2017 00:00\nKanadsko-američki poslovni magnat Ilon Mask namerava da izgradi mrežu podzemnih tunela ispod okruga Los Anđeles, kojima će saobraćati isključivo električni automobile - i to brzinom od 200 km/h. (Ilon Mask, foto: EPA)\nJedan od najvećih preduzetnika našeg doba, kanadsko-američki poslovni magnat Ilon Mask namerava da izgradi mrežu od 30 podzemnih tunela ispod okruga Los Anđeles, kojima će saobraćati isključivo električni automobili, piše Klix.ba.\nMaskova kompanija Boring, zadužena za projekat, već je iskopala probni tunel dug pedesetak metara. Predviđa se da će vozila ovim tunelom moći da se kreću brzinom od 200 kilometara na čas, a plan je da jedan krak vodi do međunarodnog aerodroma u Los Anđelesu.\nIako mu je gradsko veće Hotorna izdalo dozvolu da se tunel produži za još tri kilometra, Maska i kompaniju Boring čeka dug put do realizacije ovog projekta. Biće potrebno da prođe dug period testiranja sigurnosti pre nego što tunel dobije zvaničnu dozvolu rad.\nTrenutno se testira mašina po imenu Godo, koja je već korišćena za izgradnju kalifornijske kanalizacije, jer se veruje da bi pomoću nje tunel mogao da se prokopa i brže i jeftinije.\nU slučaju da projekat zaživi, elektromobil bi s klasičnog puta skretao na posebnu platformu-punjač, koja bi bila zakačena za specijalne šine, tako da bi se automobil punio dok ga platforma ne proveze do kraja tunela.


Na sceni je globalna revolucija u kojoj privatni podaci prelaze u vlasništvo kompanija, Srbija po tom pitanju malo šta može da urad, a dodatno u takvoj situaciji ima zastareli zakon koji se ni ne primenjuje. Sa druge strane, ljudi danas veliku većinu svojih ličnih podataka dobrovoljno daju preko raznih platformi na internetu, verujući da tu nema ništa sporno, čulo se između ostalog na debati "Ugrožena privatnost".\nSuočeni smo sa do sada neviđenim željama za prodor u privatnost, a državni organi i mnogi subjekti iz sveta politike, biznisa i kriminala pokušavaju da na nelegalni način dođu do ličnih podataka građana, rekao je Rodoljub Šabić, poverenik za informacije od javnog značaja i zaštitu podataka o ličnosti.\nOn je skrenuo pažnju na to da se u postojećem Ustavu Srbije nigde ne pominje reč privatnost, "ne možete je naći ni uz pomoć pretrage", ali da Ustav pominje zaštitu podataka i nepovredivost pisama.\nPoverenik je rekao da je postojeći Zakon o zaštiti podataka o ličnosti veoma slab i da ni na koji način ne komunicira sa javnošću u kojoj živimo, već da je više usklađen sa standardima koji su važili u prvoj polovini prošlog veka. "Ja sam verovatno jedini poverenik u svetu koji je bio u poziciji da napada na ustavnom sudu odredbe zakona koji štiti, i koji je uspeo u tome - promenjene su odredbe koje su snižavale prava", rekao je Šabić.\nKao primer je naveo stav zakona u kojem je obrada podataka o ličnosti dozvoljena samo od zakonom ovlašćenih službi ili uz pisanu saglasnost građanina, što bi značilo da osoba mora da se potpiše pre ulaska u prostoriju sa video nadzorom da bi dala dozvolu da je snimaju.\nStotine hiljada kamera širom Srbije bi trebalo da budu skinute, jer zakon samo policiju ovlašćuje da vrši nadzor. I kamere po zgradama su postavljene protivno pravilima po svetu, rekao je Šabić i upitao ko donosi odluke da se one postave. Takoeđe, način praćenja je nejasan. "Kako se prati? Kod nas je to kao rijaliti šou - gledate ko se kad vraća kući, ko je sa drugom momkom", rekao je Šabić. Može se, nastavio je, imati nadzor koji niko neće gledati ukoliko se ništa nije dogodilo i koji će biti čuvan na snimcima, koji će se posle određenog vremena uništavati.\n"Pre pet godina smo ombudsman i ja predložili 14 tačaka koje bi unapredile rešenja o zaštiti podataka, ali to nikada nije realizovano", rekao je Šabić i skrenuo pažnju na nejasnu sudbinu sadašnjeg Predloga zakona o elektronskim komunikacijama koji je vlada utvrdila i, nakon što je ukazano na niz kontroverzi, možda povukla, iako to nije potvrđeno.\n"Ovo je manje važan slučaj, da li je hitna pomoć trebalo da dodje ili ne, nego što su kartoni, dosijea, pa čak i informacije o nekim retkim duševnim bolestima, koji su takodje predmet tretiranja u javnosti prilikom diskvalifikacija ljudi", rekao je on, obazirući se na procurele informacije u medijima o njegovom zdravstvenom stanju.\nUčesnici debate "Ugrožena privatnost": Dragoljub Mićunović, poslanik Demokratske stranek (levo), Danilo Krivokapić, SHARE konferencija (centar) i Rodoljub Šabić, poverenik za informacije od javnog značaja i zaštitu podataka o ličnosti (desno)\nDanilo Krivokapić iz SHARE konferencije, organizacije koja je fokusirana na slobode i zaštitu prava privatnosti na internetu, rekao je da u Srbiji imamo anahroni zakon, ali da taj zakon niko ni ne poštuje. "Drugi problem je što i kad bismo imali najbolji zakon na svetu, naša država nema suverenitet da se bori sa svim organizacijama i kompanijama koje naše podatke obrađuju", rekao je Krivokapić i pomenuo najveće svetske internet kompanije Fejzbuk i Gugl, koje nemaju ni svoje prostorije u Srbiji.\n"U Srbiji, moj je utisak, priča se o privatnosti kao odnosu tajnih službi i građana, gde tajne službe pokušavaju da saznaju političke stavove građana, a građni su u paranoji zbog njih, rekao je Krivokapić i ocenio da je danas problem ipak mnogo veći. Ranije je za nadzor bilo potrebno mnogo resursa, dok danas Fejzbuk, Gugl i MTS - "kompanije od kojih nemamo utisak da treba nešto da krijemo" - od nas konstantno traže da im dajemo sve više informacija. "To je savršena infrakstruktura za nadzor. Svi pametni uređaji skupljaju podatke o svakome od nas. Fejsbuk i Gugl ne možete platiti novcem, ali ih plaćate ličnim podacima koje tamo ostavljate... Podaci su danas (vredni) kao nafta".\nPostoje podaci o nama za koje nismo ni svesni da postoje, naši "paterni", naša ponašanja, rekao je Krivokapić.\nProfesorka Snježana Milivojević rekla je da se iz akademske literature vidi da se desio revolucionarni proces po pitanju podataka, te da su oni sada u rukama privatnih kompanija. "To je istorijski sasvim drugačija situacija. Ne želim da amnestiram državne institucije, ali dok se fokusira sva energija na borbu protiv 'zle države', privatne kompanije raspolažu podacima bez ikakve kontrole. To verovatno neće moći da se reguliše", rekla je ona i dodala da većina ljudi na planeti smatra da privatne kompanije smeju da raspolažu takvim podacima.\n"Živimo u svetu da se trudimo da zaštitimo privatnost onih koji dobrovoljno ostavljaju ogroman broj podataka o sebi - dobrovoljno", zaključila je ona. "Danas živimo u svetu u kome moramo da se izborimo za pravo da budemo zaboravljeni. Digitalni profil nije aneks na oflajn profil, nego je deo identiteta".\nKonferenciju su u okviru projekta Dijalog u centru organizovali Fondacija Centar za demokratiju i Fridrih Ebert štiftung.


Air China sa novom bazom na aerodromu Chengdu Tianfu | Avio Press\nAir China sa novom bazom na aerodromu Chengdu Tianfu\nKineski nacionalni avio-prevoznik Air China saopštio je da je završio izgradnju svoje baze na novom međunarodnom aerodromu Chengdu Tianfu (TFU). Očekuje se da će najnoviji mega aerodrom u Kini biti zvanično otvoren 30.juna ove godine.\nNova baza kompanije Air China na aerodromu TFU uključuje pogon za održavanje aviona, prostor za skladištenje tereta i centar za proizvodnju hrane. Uz to, baza Tianfu kompanije Air China uključuje prateću infrastrukturu: kancelarije, hostele i hangare.\n„Površina hale hangara je 14.290 kvadratnih metara, što može da zadovolji održavanje dva širokotrupna aviona Airbus A330, jednog aviona A320 ili dva aviona A350 na istoj lokaciji, a može da obezbedi i remont aviona i motora , preuređenje putničkih aviona i preuređivanje letelica “, navodi se u saopštenju avio-kompanije.\nAvioprevoznik je otkrio da će teretna stanica najnovije baze kompanije Air China imati građevinsku površinu od 69.300 kvadratnih metara i da će moći da prevozi 244.500 tona tereta i pošte. Aerodrom TFU će u svom sastavu imati ukupno šest pista i četiri terminala, sa kapacitetom da opsluži približno 90 miliona putnika svake godine.\nAir China Azija Chengdu Tianfu\nUIA ukida letove ka Poljskoj\nSlovaci održavaju avione ToMontenegra\nEvropa Ciriški aerodrom proglašen najboljim u Evropi\nAzija Piloti SpiceJet-a suspendovani zbog sletanja na...\nJužna Amerika Škorpija ubola putnika u avionu


Volja Aleksandra Vučića iznad zakona - Vladavina prava - Dnevni list Danas\nPočetna » Društvo » Vladavina prava » Volja Aleksandra Vučića iznad zakona\nSagovornici Danasa o tvrdnji predsednika države da je u poslednje vreme učinjeno "mnogo" u domenu vladavine prava\nMarija Stojanović17.06.2021. 13:32\nSagovornici Danasa koji se bave pravnim i političkim pitanjima osporavaju tvrdnje predsednika Srbije Aleksandra Vučića da je u našoj državi u proteklih nekoliko meseci učinjeno „mnogo“ u domenu vladavine prava.\nKako ističu, volja vlasti, pre svega Vučića, i dalje je „iznad“ pravosuđa. Predsednik države je, podsetimo, prilikom nedavnog obraćanja javnosti takođe izrazio nadu da će Evropska unija „pokazati poštovanje“ za reforme koje se sprovode, odnosno da će biti doneta odluka o otvaranju novih klastera (grupe poglavlja) u pregovorima o članstvu u EU.\nKomentarišući Vučićeve konstatacije, Savo Manojlović, predsednik Udruženja za zaštitu ustavnosti i zakonitosti, navodi: „I Neron je isto verovao da je paleći Rim doprineo da on bude lepši.“\n– Nepoštovanje vladavine prava vidljivo je kroz komentarisanje sudskih procesa. Prema praksi Evropskog suda za ljudska prava, predstavnici izvršne političke vlasti, ministri i predsednik ne smeju komentarisati postupke, jer se time narušava pretpostavka nevinosti. ne može se ostvariti načelo podele vlasti, niti vladavina prava, ako se na čelu države nalazi čovek – margarin koji se u sve meša, poručuje Manojlović.\nPrema mišljenju Konstantina Samofalova, generalnog sekretara Socijaldemokratske stranke i pravnika, „o tome koliko Srbija napreduje najbolje nam svedoči činjenica da ćemo uskoro obeležiti godinu i po dana otkako naša država nije otvorila nijedno poglavlje u pregovorima sa Evropskom unijom“.\n– U Srbiji nema vladavine zakona ni vladavine prava, već isključivo vladavine volje jednog čoveka. Kada ste sa njim u dobrim ličnim i prijateljskim odnosima, onda za vas ne važe zakoni, a kada niste, tada se zakoni primenjuju. E, tako imate slučaj Krušik, na koji je SDS, kao i na probleme trgovine oružjem uopšte, godinama unazad upozoravala. Sada se odjednom, nakon prekida nekih Vučićevih ličnih prijateljstava, proširuju istrage za Krušik, u šta je uključeno ne samo Tužilaštvo za organizovani kriminal već i Služba za borbu protiv organizovanog kriminala, a imate, odjednom, i hapšenje Belivuka (Veljko Belivuk, prim. nov.). Kao da sve vreme svih ovih godina nismo upozoravali da su kriminalne organizacije, huliganske grupe, među kojima je bio i Belivuk, deo falangi Srpske napredne stranke, koje su učestvovale u zastrašivanju, prebijanju i ucenjivanju građana na biračkim mestima, koje su „razvlačile“ novinare na inauguraciji Aleksandra Vučića… Kao da se sve to ne dešava, to „mlevenje mesa“ nad kojim se Vučić sad zgražava, kao da se ne događa prethodnih deset godina njegove vlasti, ističe naš sagovornik.\nSamofalov kaže da se na sličan način hapšenje Jovičića (Aleksandar Jovičić, član Predsedništva SNS i predsednik beogradske Opštine Palilula ) „predstavlja kao nekakva borba protiv kriminala“.\n– Nije to nikakva borba protiv kriminala i korupcije, već isključivo deo unutarstranačkih sukoba u SNS. Još jednom ponavljam: kada ste dobri sa Vučićem, onda nemate problem, a kada niste onda se dešavaju ta hapšenja. I sada umesto da Vučić snosi političke posledice za sve navedeno, za to što se „mlevenje mesa“ dešava tokom njegovog mandata, što su se sve ove afere poput Krušika i Jovanjice desile u njegovom mandatu, što se Belivuk dešavao u njegovom mandatu, on sada sebe pokušava da predstavi kao žrtvu. Vučić mora da ponese političku odgovornost za sve ove afere. U Srbiji, dakle, nema vladavine prava, već vladavine jednog čoveka koji vlada po principu: „kadija te tuži, kadija ti sudi“, smatra Konstantin Samofalov.\nStefan Simić, politikolog iz Fondacije Centar za demokratiju, navodi da „ne zna na osnovu kojih parametara i podataka je predsednik države dao ovakvu izjavu“.\n– U ovom trenutku neophodno je da se postavi pravni okvir za izbore i kvalitetan politički dijalog između svih političkih aktera. Kvalitetan politički dijalog omogućava konstruktivnu diskusiju o zakonima i vladavini prava uopšte. S druge strane, trenutno se razgovara o promeni Ustava, koji je najviši pravni akt jedne zemlje. Za tako nešto je potrebna široka podrška stručnih krugova i političkih aktera. Možemo videti da to nije slučaj. Srbiji kontinuirano fali kvalitetna javna rasprava o izmenama zakona. Kao potvrda toga je i slučaj izuzetno važnog Zakona o parničnom postupku i veliko protivljenje advokata da se taj zakon usvoji. Bez dijaloga ne možemo očekivati napredak, napominje Simić.\nAleksandar VučićKonstantin SamofalovStefan SimićBeograd


Ni povećan minimalac nije dovoljan za potrošačku korpu | WebTribune\nHome ŽIVOT Ni povećan minimalac nije dovoljan za potrošačku korpu\nMinimalna potrošačka korpa u aprilu iznosila je 38.991 dinar, a cene većina proizvoda su više, kao i drugi troškovi\nNi posle najavljenog povećanja, minimalna zarada, koja bi od sledeće godine trebalo da bude 35.000 dinara, opet neće dostići potrošačku korpu.\nPrema statističkim podacima, minimalna potrošačka korpa u aprilu iznosila je 38.991 dinar, a tome bi trebalo dodati i sve druge troškove koji opterećuju porodični budžet. Iako je svako povećanje, pa i minimalno, dobrodošlo, ipak se mora imati u vidu da su cene mnogih proizvoda, ali i drugi troškovi porasli, pa deluje da nema mnogo prostora za optimizam.\nAgroekonomski analitičar Vojislav Stanković za naš list kaže da je pandemija donela velike promene koje su se značajno odrazile na život stanovništva. Zato bi i podatke koje statistika sada prikuplja trebalo uzimati sa rezervom. Jer, promene u potrošnji bile su nametnute i nisu rezultat boljeg života.\n– Ne očekujem veliki boljitak za stanovništvo. Cene su znatno više i to vidi svako ko uđe u supermarket – navodi Stanković. Objašnjava da je najdominantniji faktor tih poskupljenja to što svi žele da nadoknade gubitke nastale tokom prethodnih godinu dana. Iako je država intervenisala u nekoliko navrata uplaćujući pomoć i trgovcima i proizvođačima, to nije previše uticalo na činjenicu da se potrošnja kod nas smanjuje, a i inače je najniža u Evropi.\nDa podsetimo, udeo za hranu i piće u ličnoj potrošnji u Srbiji i dalje iznosi oko 34 odsto. I dok se u Zapadnoj Evropi na hranu i bezalkoholna pića troši manje od 10 procenata raspoloživog novca, mi i dalje stagniramo i beležimo najveće izdatke za hranu i bezalkoholna pića.\n– Iz kućnog budžeta više se izdvaja i za komunalne troškove – skuplji su nafta, Infostan, struja, porez – napominje Stanković i dodaje da je njegova procena da je u celoj Srbiji dnevno u proseku potrebno oko 2,5 evra po stanovniku samo za hranu. Kada se opšta statistička slika spusti na realan život nema nekog znatnijeg poboljšanja standarda.\nMedijalna neto zarada je u aprilu ove godine bila 49.230 dinara, a to znači da je polovina zaposlenih u Srbiji ostvarila zaradu do tog iznosa. Ekonomisti kažu da to govori, između ostalog, i o nepovoljnoj privrednoj strukturi, jer veliki broj zaposlenih radi u intenzivnim delatnostima. Zato bi državna ekonomska politika trebalo da se sa neselektivnih i netransparentnih subvencija preusmeri na subvencije usredsređene na visokotehnološku proizvodnju. To bi, smatraju, dovelo i do konkretnijeg rasta standarda.\nPrema statističkim podacima prosečna neto zarada za april bila je 64.948 dinara. U poređenju sa istim mesecom prethodne godine, ona je povećana za oko osam odsto.\nU aprilu je prosečna potrošačka korpa iznosila 75.824 dinara i za nju je bilo potrebno izdvojiti 1,17 prosečnih zarada, a za pokrivanje minimalne korpe bilo je dovoljno 0,60 prosečne plate.\nCene proizvoda i usluga lične potrošnje u aprilu su u odnosu na mart u proseku povećane za 1,1 odsto. Potrošačke cene u aprilu ove godine, u poređenju sa istim mesecom prethodne, povećane su za 2,8, a sa decembrom 2020. u proseku za 2,6 procenata.\nPosmatrano po glavnim grupama proizvoda i usluga klasifikovanih prema nameni potrošnje, u aprilu je, u odnosu na mart, rast cena zabeležen kod hrane i bezalkoholnih pića (2,6 odsto), odeće i obuće (1,7), transporta (jedan odsto) i rekreacija i kultura (0,2). Povećane su cene stanarine, vode, električne energije, gasa i drugog goriva, a alkoholna pića i duvan, zdravstvo, nameštaj, pokućstvo i tekuće održavanje stana, restorani i hoteli poskupeli su za po 0,1 odsto.\nZarade najveće u Beogradu, Novom Sadu i Pančevu\nPosmatrano po gradovima, neto zarade iznad proseka, u aprilu 2021. godine statistika je registrovala u Beogradu (80.763 dinara), Novom Sadu (74.043) i Pančevu (65.732). Mesečne zarade ispod proseka zabeležene su u Nišu (62.618 dinara), Kragujevcu (62.592), Zrenjaninu (62.321), Užicu (61.403), Smederevu (59.504), Sremskoj Mitrovici (59.157), Subotici (59.050), Valjevu (58.104), Šapcu (57.898), Zaječaru (56.131), Kraljevu (55.410) i Leskovcu (51.099).\nKupovna moć u aprilu iznad proseka Srbije ostvarena je u Beogradu, Kragujevcu, Nišu i Novom Sadu. U ostalim gradovima, koji se statistički prate, prosečna mesečna neto zarada pokrila je minimalnu potrošačku korpu, ali nije bila dovoljna za pokriće prosečne potrošačke korpe.\nŠOKANTNE IZJAVE SRPSKOG DIPLOMATE: Vučić tajno priprema teren kada bude pao sa vlasti … VIDEO\nNezamislivo parkiranje, najbolje svih vremena – VIDEO


Bjelorusija: Bez prijenosa dodjele Nobelove nagrade | Autonomija\nBjelorusija: Bez prijenosa dodjele Nobelove nagrade\nSvetlana Aleksijevič više puta je kritizirala bjeloruskog predsjednika Aleksandra Lukašenka\nRadio i televizija Belorusije neće prenositi ceremoniju uručenja Nobelove nagrade za književnost Bjeloruskinji Svetlani Aleksijevič, objavila je danas nacionalna radio televizija.\n„Iz organizacijskih razloga i zbog tehničkih, financijskih i pravnih pitanja Belteleradiokompanija nije predvidjela (kupovinu) prava prenosa ceremonije uručenja Nobelove nagrade 2015“, navodi u saopćenju televizije.\nCeremonija će biti održana 10. decembra u Stockholmu.\nSvetlana Aleksijevič više puta je kritizirala bjeloruskog predsjednika Aleksandra Lukašenka.\nLukašenko je nedavno kritizirao dobitnicu Nobelove nagrade za književnost, zbog, kako je rekao, narušavanja imidža zemlje.


pink.rs | Klimatske promene: Memorandum o saradnji sa Italijom\nSrpski ministar zaštite životne sredine Goran Trivan i italijanski ministar životne sredine kopna i mora Serđo Kosta parafirali su u Rimu Memorandum o razumevanju i saradnji u oblasti klimatskih promena, ranjivosti, proceni rizika, prilagođavanja na izmenjene klimatske uslove i ublažavanje negativnih efekata klimatskih promena.\nSagovornici su ocenili da Memorandum doprinosi nastavku i jačanju prijateljstva i saradnje dve zemlje i da je podrška Italije Srbiji u primeni ekoloških standarda doprinos zajedničkim globalnim naporima u borbi protiv klimatskih promena, saopštilo je resorno ministarstvo.\nSložili su se da je Ministarska konferencija održana u Beogradu bila od izutzetnog značaja, da je dala novi neophodni impuls u sardanji zemalja južne i jugoistočne Evrope i da će predstojeća godišnja skupština UN za životnu sredinu (UNEP) u Najrobiji biti prilika da se ovaj novi format saradnje zemalja ovog dela Evrope predstavi čitavom svetu.\nMinistar životne sredine kopna i mora Italije Serđo Kosta je rekao da je Memorandum važan za saradnju prijateljskih zemalja jer će omogućiti da Italija ustupi Srbiji svoja iskustva u borbi protiv klimatskih promena.\n- Ovaj memorandum omogućiće i neposrednu saradnju naših instituta na polju informacija i obrazovanja, ali i prenošenje iskustava kako rade posebno obučene jedinice vojne policije -karabinjera za borbu protiv ekološkog kriminala - naglasio je italijanski ministar.\nOn je istakao važnost saradnje dve države u oblasti klimatskih promena i borbi protiv zagađenja životne sredine, čemu je Italija posebno posvećena na nacionalnom i globalnom planu.\nMinistar Trivan je rekao da je Memorandum važan za obe zemlje i da je u interesu regiona, zemalja južne i jugoistočne Evrope i svih zemalja u borbi protiv klimatskih promena.\nOn je zahvalio na pomoći koju Italija pruža Srbiji u oblasti životne sredine i ukazao da je Italija glavni oslonac saradnje među zemljama ovog dela Evrope.\nSrbiji i zemljama regiona je dragoceno iskustvo i podrška Italije u vođenju politika, prenošenju iskustava i u pristupu evropskim fondovima.\nOn je istakao da su oblasti klimatskih promena i održivi razvoj kao paket moderne svetske politike prioritet Srbije.\nTrivan i Kosta su razmenili iskustva o unapređenju saradnje zemalja južne i jugoistočne Evrope, učešću u radu evropskih i međunarodnih organizacija koje se bave životnom sredinom, pre svih u Programu UN za životnu sredinu.\nTrivan je posebno ukazao na značaj "Ministarske konferencije zemalja južne i jugoistočne Evrope" kojoj je domaćin bila Srbija, a koju je krajem prošle godine organizovalo Ministarstvo zaštite životne sredine uz podršku UNEP-a i Ministarstva životne sredine kopna i mora Italije. Rezultate konferencije održane u Beogradu, dva ministra će zajednički izneti u Najrobiju 12 marta, gde će imati priliku da se ponovo sretnu i razgovaraju na afričkom kontinentu čije zemlje se posebno suočavaju sa velikim problemima koje su posledica klimatskih promena .\n- Napravili smo novi format koji se zove južna Evropa a koji je UNEP prihvatio kao svetski i važno je da razvijene zemlje kroz taj format pomognu manje razvijenim - rekao je Trivan.\nOn je naglasio da je Srbiji potrebna pomoć za izgradnju 300 sistema za preradu otpadnih voda, i da nam je važna podrška i naučna i stručna saadnja sa Italijom u ovoj oblasti , kako bi u izgradnji tih postrojenja primenili najbolje svetske i evropske ekološke standarde.\nU razgovoru je ocenjeno da je pošumljavanje dobar metod u ublažavanju klimatskih promena koji može da bude i planetarni projekat. Ministri su razgovarali o problemima u oblasti zaštiti prirode, o unapređenju saradnje u okviru CITES-a, Konvencije o međunarodnoj trgovini ugroženim vrstama divljih životinja i biljaka i razmotrili mogućnosti bliže saradnje nacionalnih parkova.\nRazmenili su mišljenja i o problemima trgovine opasnim otpadom, problemima buke i o drugim oblastima zaštite životne sredine. Ministar Trivan je na kraju razgovora pozvao ministra Serđa Kostu da dođe u zvaničnu posetu Srbiji.\nTokom zvanične posete Italiji, 25. i 26. februara, ministar Trivan je obišao Nacionalnu agenciju za nove tehnologije, energiju i održivi razvoj (ENEA) gde je dogovorio razmenu i obuku stručnjaka u primeni novih tehnologija koje se koriste u procesima održivog razvoja, biotehnologija i cirkularne ekonomije.\nOn je tom prilikom razgovarao sa direktorom Odeljenja za održivi razvoj dr. Robertom Morabitom i obišao laboratorije, centar za biotehnologiju i agroindustriju i postrojenje za reciklažu koje u preradi elektronskog i električnog otpada primenjuje hidrometalurški metod koji je Italija prva razvila.


AMSS: Mokri kolovozi i smanjena vidljivost na putevima u Srbiji\nBeta 9. maja 2017. 07:30\nNa putevima u Srbiji vozače danas očekuju mokri kolovozi, smanjena vidljivost zbog kiše i niske oblačnosti, sa mogućim povremenim zastojima uz usporenu vožnju, saopštio je jutros Auto-moto savez Srbije (AMSS).\nPrema poslednjim podacima Uprave granične policije, na graničnim prelazima za putnička vozila nema dužih zadržavanja od 20 minuta, dok se kamioni na graničnom prelazu Sremska Rača na izlazu iz Srbije zadržavaju oko 90 min.\nDanas izmedju 10.00 i 12.00 časova, biće preusmeren saobraćaj u desnu kolovoznu traku autoputa E-80, Staničenje – Pirot Istok, zbog radova na postavljanju privremene saobraćajne signalizacije na toj deonici. Saobraćaj će se odvijati uz naizmenično propuštanje vozila u trajanju od 15-20 min.\nSutra, 10. maja od 7.00 do 15.30, izvodiće se radovi na postavljanju induktivnih petlji u kolovoz,\nna deonici Prilike – Ivanjica (Guča), kod Bukovice.\nDo četvrtka 11. maja nastavljaju se radovi na rehabilitaciji kolovoza na putu Knjaževac – Svrljig, a saobraćaj će se odvijati naizmeničnim propuštanjem vozila.


Arhiva 2017 | Sajt pomoravskog okruga- Part 2\njul 25, 2017 1 komentar\nNovi ministar državne uprave i lokalne samouprave Branko Ružić preuzeo je danas resor od dosadašnje ministarke i nove predsednice vlade, Ane Brnabić. Premijerka je Ružiću predala izveštaj o stanju šta je urađeno u prethodnih 10 meseci, upoznala ga organizacijom i stanjem u resoru, kao i sa postavljenim ciljevima i budućim obavezama.\nPrimopredaja dužnosti je, kako kaže, veoma bitna jer to osigurava kontinuitet da građani i privreda ne gube nijedan dan, već da ministar odmah preuzme dužnost i počne da radi.\n„Važno je novom ministru reći šta je urađeno, šta je u toku i šta je pripremljeno za budućnost. Onda svaki ministar odluči o svojim prioritetima u skladu sa strateškim pravcem države“, rekla je Brnabić nakon primopredaje dužnosti.\nRužić je obećao da će predano raditi i nastaviti istom dinamikom.\n„Pokušaćemo da budemo bolji, što će biti veoma teško“, rekao je Ružić i dodao da mu kao ministru ostaje da nastavi na projektima, zakonskim predlozima i aktivnostima koje su rađene u prethodnom periodu.\n„Upoznat sam sa izveštajem šta je urađeno i moram reći da je to impozantan broj i projekata i zakonskih predloga koji su pripremljeni. Očekujem da ćemo nastaviti istom dinamikom“, rekao je Ružić.\nBranko Ružić preuzeo Ministarstvo državne uprave i lokalne samouprave od Ane Brnabić was last modified: jul 25th, 2017 by Administrator\njul 1, 2017 0 komentara


SPS dužan UP Vranje preko 900.000 dinara za kiriju - InfoVranjske\nSPS dužan UP Vranje preko 900.000 dinara za kiriju\nPrema navodima policijskog izveštaja, koji je po nalogu Osnovnog javnog tužilaštva u Vranju, u sklopu predistražnog postupka, sačinjen zaključno sa martom 2016 godine, vranjski odbor SPS duguje lokalnom Ugostiteljskom preduzeću (UP) 923.193 dinara za najam poslovnog prostora u Vranjskoj Banji.\nReč je o lokalu površine 26 kvadrata u sklopu restorana „Kosovo“ u kome od 2008. godine funkcioniše mesni odbor SPS u Banji.\nInspektori privrednog kriminala došli su do saznanja da je još 28. decembra 2007. godine, „direktor UP Dragan Popović, kao zakupodavac, zaključio ugovor o zakupu poslovnog prostora broj 525 sa Opštinskim odborom SPS Vranje, koga je zastupao tadašnji sekretar IO OO SPS Zoran Antić“.\nPolicija je ustanovila da od početka 2008. godine, na analitičkoj kartici UP (konto 2020), na potražnoj strani nije evidentirana nijedna uplata računa od strane SPS Vranje i to sve do 2014. godine.\nTada je direktor UP Vranje Dragan Popović, inače član SPS, u ime zakupodavca, potpisao predlog za izvršenje na osnovu verodostojne isprave na iznos dugovanja SPS od 680.895 dinara.\nPrivredni sud u Leskovcu doneo je rešenje o izvršenju 9. maja 2014 (broj 1.IV.368/2014) kojim se izvršni dužnik SPS obavezuje da izmiri dugovanje, ali je Upravni odbor UP Vranje 26. maja 2014. doneo odluku da se zaključi „Sporazum o vansudskom poravnanju“ sa SPS, zaključno sa 1. junom 2014. godine, na iznos od 881.495 dinara.\nTim sporazumom bilo je predviđeno da navedeni iznos SPS plati do 1. juna 2014. od kada bi započelo redovno plaćanje zakupnine, a ukoliko se desi da dva meseca zaredom ne plate kiriju, poverilac UP Vranje bi se naplatio preko suda.\nSud u Leskovcu uvažio je ovaj predlog.\nMeđutim, sve do marta 2016. godine nije evidentirana nijedna uplata od SPS ka UP Vranje, „što se vidi iz analitičkih kartica na kontima 2020 i 2040 za 2014. i 2015. godinu“, navodi se u policijskom izveštaju.\nŠef SPS Zoran Antić rekao je za portal Vranjske da socijalisti trenutno sređuju arhivu i da mu podatak o dugovanjima trenutno nije dostupan.\n– Sećanje mi govori da taj dug za Vranjsku Banju verovatno i dalje stoji i biće izmiren, šta nam drugo preostaje – kazao je Antić u izjavi za naš portal


Dodik zatražio da Treći pješadijski puk i njegovi pripadnici da učestvuju u obilježavanju Dana Republike\n04.01.2017 17:42 | Srna\nBanjaluka - Predsjednik Republike Srpske Milorad Dodik zatražio je da Treći pješadijski Republika Srpska puk Oružanih snaga BiH i njegovi pripadnici učestvuju u aktivnostima predviđenim programom obilježavanja Dana Republike i poručio da će se, u suprotnom, smatrati da su Oružane snage BiH neprijateljski nastrojene prema Republici Srpskoj.\nReagujući na odluku Ministarstva odbrane BiH da na obilježavanju Dana Republike Srpske odobri učešće Vojnog orkestra Oružanih snaga BiH, Dodik je poručio da Srpska odbacuje djelimično odobravanje učešća i da joj ne treba njihov vojni orkestar.\n"Ministarstvo odbrane BiH nedvosmisleno krši dogovor oko formiranja Oružanih snaga BiH, onemogućava da pripadnici Trećeg pješadijskog Republika Srpska puka učestvuju u programu obilježavanja kako je to predviđeno ranijim programom i onemogućava se da pripadnici tog puka iskažu svoju osnovnu ulogu i namjenu, a to je njegovanje tradicije Republike Srpske i Vojske Republike Srpske", rekao je Dodik Srni.\nOn je naglasio da Republika Srpska obilježava svoj dan 9. januara, da sve institucije Srpske - predsjednik, Narodna skupština, Vlada stoje iza ovog datuma, kao i sve političke partije koje su se dogovorile da se ovaj datum obilježava, a što je kroz referendum koji je podržao cijeli narod pretočeno u zakon koji je stupio na snagu.\n"Za nas je neprihvatljivo da ministar odbrane BiH na ovaj način krši dogovor o formiranju Oružanih snaga BiH, bez obzira što sebi pokušava da pribavi snagu, i mi odbacujemo bilo kakvo selektivno dozvoljavanje učešća pripadnika Trećeg pješadijskog Republika Srpska puka Oružanih snaga BiH", istakao je predsjednik Srpske.\nDodik očekuje da svi iz Srpske odgovorni za formiranje vojske i upravljanje vojskom jasno iskažu svoj stav, a od srpskog člana Predsjedništva BiH Mladena Ivanića da izda nedvosmislen nalog za učešće Trećeg pješadijskog puka i njegovih pripadnika u obilježavanju Dana Republike.\n"Bio bih veoma zahvalan ukoliko bi to učinio jer je riječ o jednom veoma delikatnom trenutku u kome se pokušava prekinuti tradicija vezano za obilježavanje važnih datuma, a najvažniji datum je 9. januar, jer da nije bilo 9. januara ne bi bilo ni VRS, a onda ne bi bilo nikakvih obilježavanja, ne bi bilo smisla ni da postoji Treći pješadijski Republika Srpska puk", rekao je Dodik.\nOn je zahvalio na aktivnostima pomoćnika ministra odbrane BiH Borisa Jerinića i očekuje da će pozvati puk i pripadnike puka da učestvuju u organizaciji i programu obilježavanja.\n"Jasno je da se radi o udaru na Srpsku na ovaj način. Neprihvatljivo je da Ministarstvo odbrane BiH odlučuje o tome i tumači propise i zakone. Oni koji donose zakone ovdje u Srpskoj - to su poslanici Narodne skupštine Srpske - u tom pogledu su se i odredili i donijeli zakon o Danu Republike", dodao je Dodik.\nDodik je naglasio da je planirano učešće Trećeg pješadijskog Republika Srpska puka na smotri koja se organizuje povodom Dana Republike jedno simbolično učešće, imajući u vidu da se žele okupiti svi kapaciteti koji su bili na raspolaganju u procesu formiranja Srpske i oni koji postoje danas.\n"Ukoliko puk izostane iz obilježavanja smatraćemo da su se naši kadrovi u tim strukturama opredijelili da nisu oni koji su spremni i sposobni da njeguju tu tradiciju. Oružane snage BiH na ovaj način, neučešćem, smatraćemo da su neprijateljski nastrojene prema Srpskoj", poručio je Dodik.\nPredsjednik Republike Srpske garantuje da će u slučaju svakog nezakonitog procesuiranja na nivou BiH u ovom slučaju svako biti stavljen u zaštitu institucija Srpske.\n"Mi nećemo ostaviti nijednog našeg čovjeka nezbrinutog u tom pogledu. Materijalno i u svakom smislu stojimo iza njih u eventualnim postupcima", poručio je Dodik.\nPredsjednik Srpske ponovio je poziv pripadnicima Trećeg pješadijskog puka da u ovom važnom trenutku učestvuju u obilježavanju Dana Republike.\n"Ovo je važan trenutak i pozivam sve one koji su mogli da stoje u rovovima i bore se za Republiku Srpsku da ne ostanu sada usmjereni ka tome samo da očuvaju neke svoje statuse, nego da se ponašaju dosljedno, kako to i treba", istakao je Dodik.


Egereši: Vojvodina je šansa Srbije na putu ka Evropi | Autonomija\nEgereši: Vojvodina je šansa Srbije na putu ka Evropi\nPredsednik Skupštine AP Vojvodine Šandor Egereši razgovarao je danas sa dr Ditrihom Birkom, državnim sekretaro…\nPredsednik Skupštine AP Vojvodine Šandor Egereši razgovarao je danas sa dr Ditrihom Birkom, državnim sekretarom u Ministarstvu za nauku, istraživanja i umetnost nemačke Pokrajine Baden-Virtemberg, sa kojom Vojvodina neguje dugogodišnju međuparlamentarnu i međuregionalnu saradnju.\nPredsednik Egereši je naglasio na sastanku da su osnovni ciljevi pokrajinske administracije jačanje položaja Vojvodine unutar države Srbije, očuvanje i negovanje identiteta svih nacionalnih zajednica koje u Vojvodini žive, kao i jačanje međunarodne regionalne saradnje sa evropskim regionima.\n„Pokrajina Baden-Virtemberg i Vojvodina imaju veoma dobru saradnju, kako međuparlamentarnu, tako i vrlo konkretnu na više zajedničkih projekata u okviru kulturne saradnje, preko Dunavske akademije i drugih dunavskih institucija. Takođe, Baden-Virtemberg i grad Ulm daju veliku podršku održavanju već tradicionalnog Kampa tolerancije mladih podunavskih gradova i regiona, a zajednički učestvujemo i u izradi Dunavske strategije“, rekao je Egereši i naglasio važnost otvaranja kancelarije Baden-Virteberga u Novom Sadu koja bi bila dobar osnov za jačanje postojeće dobre saradnje i lakšu komunikaciju.\nPredsednik Egereši je ocenio i da će nedavno usvojeni Zakon o nacionalnim savetima doprineti očuvanju nacionalnog identiteta nacionalnih zajednica koje žive u Vojvodini i jačanju njihovog institucionalnog položaja dajući savetima konkretne nadležnosti u okviru kulture, službene upotrebe jezika i pisma, obrazovanja i informisanja. On je naglasio i da je ovaj zakon konkretan primer za ostale regije i države na koji način treba čuvati multikulturalnost i multinacionalnost kao najveće bogatstvo.\n„Sa svim svojim specifičnostima, Vojvodina je šansa Srbije na putu ka Evropi i tu šansu treba iskoristiti“, rekao je Egereši.\nDržavni sekretar dr Ditrih Birk ocenio je da je Vojvodina pokrajina evropskih mogućnosti, naglašavajući da je veoma impresivan način na koji su sve nacionalne zajednice, negujući sopstveni identitet, uključene u zajednički identitet Pokrajine. On je dodao i da je primetan napredak Srbije u otvaranju ka Evropskoj uniji, kao i da Evropa ima budućnost samo ako nastavi sa strategijom jačanja regiona.\nBirk je istakao i da su Pokrajina Baden-Virtemberg i Republika Srbija oformile zajedničku komisiju koja ima zadatak da radi na osmišljavanju i realizaciji zajedničkih projekata. On je naglasio i da Baden-Virtemberg želi da intenzivira saradnju u okviru Dunava, posebno ističući važnost međuregionalnih manifestacija koje imaju za cilj da popularizuju ideju Dunavskog regiona.


PRIŠTINA MORA DA PROMENI STAV: Vučić putem video-linka učestvovao na Beogradskom bezbednosnom forumu (VIDEO) | Novosti.RS\nVučić je istakao da Priština mora da promeni stav da je jedino rešenje da Srbija prizna tzv. Kosovo, i da shvati da je neophodno da se primene svi potpisani sporazumi, pre svega, Briselski. On je rekao da se samo tako može naći kompromisno rešenje, a kompromisu, kako ističe, nema alternative.\nPredsednik Srbije je to rekao na specijalnom on lajn panelu "Beograd-Priština, nema rešenja bez poverenja". Vučić je rekao da za Srbiju situacija oko Kosova i Metohije nije laka, imajući u vidu da su 22 od 27 članica EU priznale nezavisnost Kosova, ali je ukazao da je, u skladu sa UN i Rezolucijom Saveta bezbednosti 1244, sve suprotno od onoga što kažu neke velike sile.\n- Nismo u lakoj, ni jednostavnoj situaciji i voleli bismo da vidimo postizanje kompromisa dve strane - poručio je predsednik Srbije.\n- Da li će biti lako, da li smo spremni za kompromis? Uvek ćete čcuti iz Prištine da samo Srbija treba da prizna Kosovo, da će oni uraditi isto i da je onda sve rešeno. Međutim, komplikovanije je od toga - ukazao je Vučić.\nIstakao je da moramo da promenimo atmosferu i implementiramo sve što je potpisano, počev od Briselskog sporazuma iz 2014, kao i da menjamo sveukupnu atmosferu. Vučić je ukazao da je neophodno da se razgovara o ekonomskim vezama. Ocenio je da su dve strane, takođe, daleko od pomirenja, i da treba raditi na tome, kao i prekinuti sa tim da gledamo jedni na druge kao protivnike i neprijatelje, već da nalazimo mogućnosti za saradnju.\n- Nisam optimista, ali smo privrženi procesu pronalaženja rešenja i spremni smo da radimo snažno na tome - zaključio je Vučić.\nU fokusu panela je dijalog Beograda i Prištine, a u diskusiji učestvuju predsednik Srbije Aleksandar Vučić, premijer privremenih prištinskih institucija Avdulah Hoti, specijalni predstavnik EU za dijalog Miroslav Lajčak.\nPod geslom "Nema mira bez pomirenja" jubilarni Beogradski bezbednosni forum koji traje tokom celog oktobra održava se onlajn zbog pandemije korona virusa.\nPored razgovora o dijalogu Beograda i Prištine, budućnosti Evropske unije i evropskoj perspektivi Zapadnog Balkana i izborima u SAD, biće reči i odnosu tehnologije i privatnosti, anti-EU narativima u državama Zapadnog Balkana, depopulaciji, krizi demokratije i solidarnosti.\nAleksandar Vučić Priština forum Beograd-Priština\n( 113 ) ( 0 )Odgovori


RS odbijanjem NATO-a ugrožava mir u BiH, Balkanu i Evropi – Radiobosna.net\nBosna i Hercegovina trebala bi iskoristiti politiku otvorenih vrata NATO-a dok još za to ima šansu i što je moguće prije aktivirati Akcioni plan za članstvo (MAP), kaže direktor Centra za sigurnosne studije Denis Hadžović.\nU razgovoru za Vijesti.ba Hadžović je prokomentarisao poruke koje je tokom jučerašnje posjete našoj zemlji uputio komandant Zajedničke komande snaga NATO-a u Napulju, admiral James Foggo.\nIzmeđu ostalog, Foggo je poručio da BiH ima ključnu ulogu za evropski mir i stabilnost na Zapadnom Balkanu, da je neaktivacija MAP-a rizik, ali i da ne vidi razloge zašto RS ne želi da BiH postane članica NATO-a, jer se radi o savezu koji štiti države članice, sprječava nasilje i prevashodno izvodi odbrambene, a ne ofanzivne operacije.\n– Vidio sam da je RS mijenjala svoje mišljenje u vezi MAP-a u proteklim godinama, kada su bili za MAP i NATO, a sada je na stolu prvi Godišnji nacionalni program koji govori o tome kako želite da izgledaju vaše Oružane snage – rekao je Foggo.\nHadžović ističe kako je opravdano Foggoovo razočaranje nekonzistentnim stavom manjeg bh. entiteta, jer NATO prvenstveno nudi mir, sigurnost i stabilnost.\nIstovremeno, navodi naš sagovornik, RS odbijanjem bh. članstva u NATO-u radi protiv mira i sigurnosti kako u samoj BiH, tako i na Balkanu, ali i u cijeloj Evropi.\n– Trenutni politički reprezenti RS-a, koji se rukovode Rezolucijom o vojnoj neutralnosti, usvojenoj u NSRS 2017. godine, ugrožavaju principe mira i sigurnosti – ističe Hadžović.\nOd iznimnog su značaja, kaže, Foggoove poruke da će NATO i dalje ostati posvećen nastojanju BiH da aktivira MAP, uprkos činjenici da već devet godina šaljemo negativnu sliku neispunjavanjem tog tehničkog uslova koji nam je 2010. godine odobren u Talinu.\n– U decembru prošle godine pružena nam je još jedna šansa da aktiviramo MAP i samim tim ubrzamo svoj put ka NATO-u. Nažalost, BiH ne koristi tu politiku otvorenih vrata NATO-a, a veliko je pitanje do kada će ona ostati otvorena. Niko sa sigurnošću ne može garantovati kakva će politika NATO-a biti u budućnosti, s obzirom na to da se na globalnom planu svakodnevno dešavaju neke promjene, koje se svakako reflektuju i na sam NATO. A zemlja koja pretenduje da se priključi tom savezu samo gubi vrijeme unutrašnjim krizama koje se jedino obijaju o glavu građanima – istakao je Hadžović.\nBesmisleni su, nastavlja naš sagovornik, stavovi političkih predstavnika RS-a da u pogledu NATO integracija prate vojnu neutralnost Srbije.\n– Srbija je odlučila da bude vojno neutralna 2007. kada se nalazila pod vodstvom Koštunice, i to je bio politički manifest tadašnje vladajuće strukture. Međutim, moramo reći da Srbija svoju vojnu neutralnost opravdava maksimalnim ulaganjem u svoje odbrambene strukture kako bi se od prijetnji mogla zaštititi samostalno. S druge strane, BiH apsolutno ne slijedi taj princip, jer ne ulaže u zaštitu svojih granica, niti s ovakvim budžetom, koji je već desetak godina na istom nivou, može modernizovati svoje Oružane snage – rekao je Hadžović.\nBudžet Ministarstva odbrane Srbije, pojašnjava, iznosi oko 900 miliona eura i za dvije godine skoro je udvostručen, dok je budžet Ministarstva odbrane BiH čak tri puta manji.\n– A i kad pogledate mapu – ja zaista ne znam koliko je vojna neutralnost realna i u geopolitičkom i u geostrateškom smislu, jer i BiH i Srbija priključenjem Makedonije u NATO ostaju poput ostrva i u potpunosti će postati okružene članicama tog saveza – napominje Hadžović.\nStoga je vojna neutralnost i BiH i Srbije besmislena, dodaje, pošto nijedna od članica NATO-a po BiH i Srbiju ne predstavlja opasnost, s obzirom na to da se djelovanje NATO-a zasniva na defanzivnim, a ne ofanzivnim operacijama, kao što je jučer rekao admiral Foggo.\n– NATO bi nas svakako volio vidjeti kao svoju članicu prvenstveno jer bi se time umanjila mogućnost potencijalne prijetnje ili sigurnosnih izazova koji mogu doći iz naše zemlje – zaključuje Hadžović u razgovoru za Vijesti.ba.


Laguna - Torsten Hofman - Knjige o kojima se priča\nTorsten Hofman je psiholog, kriminolog i ekonomista. Dugo je radio za nemačku Saveznu kriminalističku policiju i stručnjak je za razne strategije pregovaranja. Još uvek u ime jednog međunarodnog osiguravajućeg društva često učestvuje u pregovaranjima u slučajevima ucena, iznude i otmica. Osim toga, direktor je Centra za pregovaranje u Višoj školi Kvadriga u Berlinu, vodi seminare i obuke posvećene raznim vrstama strateškog pregovaranja. U mnogim organizacijama radi kao savetnik i sudeluje u procesima složenih pregovora.\nBivšem istražitelju nemačke Savezne kriminalističke policije Torstenu Hofmanu teški pregovori ne predstavljaju nepoznanicu. Kada dođe do zastoja u pregovaranju, on se služi metodom od tri koraka kako ...\nPrikaz knjige „FBI princip“ Torstena Hofmana\nSvakog dana se bar pet do deset puta nađemo u situaciji da sa nekim o nečemu pregovaramo. Pritom se obično ne radi o sastavu nove vlade, već o situacijama u kojima se sklapa neki dogovor ili jednostav...\nKao inspektor Savezne kriminalističke policije, Torsten Hofman je u više navrata pregovarao o životu i smrti sa raznim iznuđivačima i otmičarima. U ovom intervjuu nas upoznaje sa pregovaračkim taktika...\nDobre pregovaračke strategije mogu nam pomoći da postanemo efikasniji i u svom poslu i u životu. Predstavljamo vam knjigu „FBI princip“ Torstena Hofmana, koja će vam pomoći da usavršite takti...\nMoj atlas sveta Dejvid Oven


Mustafa srpskim ministrima: Ne možete da radite u Vladi, a u Beogradu da dajete izjave protiv "države Kosovo" | KoSSev\nMustafa srpskim ministrima: Ne možete da radite u Vladi, a u Beogradu da dajete izjave protiv "države Kosovo"\nPonedeljak 26. decembar 2016, 20:50\nIzvor: Koha (Tekst je izvorno preveden sa albanskog, osim naslova koji je adaptiran)\nPremijer Isa Mustafa dao je razloge za razrešenje ministra za lokalnu samoupravu, Ljubomira Marića.\nŠef vlade je rekao za Ekonomia online da je Marić konstantno davao izjave koje su u suprotnosti sa tim da je on član Vlade Republike Kosovo.\n"Javno kažem da bi zbog takvog ponašanja ministar Albanac bio odavno smenjen," rekao je Mustafa.\n"Ali pošto smo u situaciji u kojoj jesmo, te da smo više nego velikodušni u pogledu prostora za integraciju srpske zajednice, a s obzirom na okolnosti, pokušao sam nekoliko puta da razgovaram i sa njim i skrenem pažnju da poštuje zakon i Ustav," dodao je Premijer.\nViše o sastanku predstavnika Srba sa KiM-a i Premijera Srbije, Aleksandra Vučića, čitajte u posebnoj VESTI.\n"Mislim da je već duže vreme ministar Marić delovao i davao izjave koje su bile u suprotnosti sa tim da je član Vlade Republike Kosovo...Ja sam rekao sve što sam imao na sastanku vlade - kao njeni članovi, oni ne mogu da rade i ovde i idu u Beograd i daju izjave koje su protiv države i pravnog subjektiviteta u zemlji," rekao je Mustafa, govoreći o smeni Marića koja se dogodila ranije ovog meseca.\nPremijer je rekao da mu je drago da je Srpska lista zaključila da on nije radio kao ministar:\n"Oni se brinu da njihovi ministri rade u korist srpske zajednice. Nova ministarka Mirjana Jevtić je dobar izbor."\nAli Mustafa upozorava poslanike Srpske liste koji rade u suprotnosti sa institucijama ove zemlje da neće dugo izdržati.\n"Niko nema pravo da prima naknadu od države Kosovo, a da ne radi za tu platu."\nŠef vlade je nazvao neprihvatljivim izjave koje dolaze od beogradskih zvaničnika, koji kažu otvoreno da su srpski ministri u Vladi Kosova odgovorni Beogradu i Aleksandru Vučiću.\n"Bilo je izjava zvaničnika u Beogradu koje su potpuno neprihvatljive i Evropska unija treba da sedne i utvrdi kako jedan (Marko) Đurić, kao predstavnik Srbije, može da kaže da su oni (prim,red.srpski ministri u Vladi Kosova) odgovorni njima.\n"Oni treba da znaju da su predstavnici Kosova i ne predstavljaju politiku Beograda. Sa ovim žele destabilizaciju, a ljude drže kao taoce. Nećemo to da dozvolimo," zaključio je Isa Mustafa.\nLjubomir Marić, koji je smenjen sa mesta ministra za lokalnu upravu u Vladi Kosova, izjavio je danas u Beogradu da nije primio nikakvo objašnjenje o svom razrešenju.\n"Odgovor na ovo treba tražiti od onih koji su doneli odluku. Ono što se čuje jeste da Mustafa nije bio zadovoljan mojim radom i političkim izjavama," rekao je Marić.\nBivši srpski ministar je dodao da smatra da je politički zreliji od Ise Mustafe. Govoreći o Mirjani Jevtić, koja je preuzela njegovo mesto, on kaže da je to uradila bez konsultacije sa srpskom državom.


Elektronski sistemi za upravljanje automobilom ne rade uvek, pokazuju testovi\nPonedeljak , 2018-11-19 | 11:52:46\nTestiranje Severnoameričkog uduruženja auto-klubova (AAA) pokazuje da elektronski sistemi za pomoć vozaču pri upravljanje automobilom na putu ne zadržavaju uvek vozila u saobraćajnoj traci i ne registruju uvek na vreme prepreke kako bi izbegli sudar.\nZato AAA upozorava vozače da i ne pomišljaju da zbog tih sistema njihova vozila mogu upravljati sama sobom, automatski, te i kada su ti uredjaji uključeni, moraju stalno biti spremni da preuzmu upravljanje.\nAAA takodje kaže da to što proizvođači automobila upotrebljavaju reč "pilot" u nazivu tih sistema, može navesti vozače da poveruju da njihova zaista vozila mogu upravljati sama sobom.\n"Ti sistemi su napravljeni kao pomoć pri vožnji, oni nisu autonomni, uprkos svoj propagandi", rekao je Greg Branon, direktor AAA za praćenje projektovanja automobila. "Očigledno je da reč 'pilot' u nazivu može podrazumevati vožnju bez pomoći vozača, ali to nije tačno na sadašnjem nivou razvoja tih sistema".\nOve nedelje objavljeni rezultati testova AAA odnose se i na nekoliko široko prenetih vesti o udesima vozila "Tesla" sa sistemom koji ta kompanija naziva "Autopilot". I američki Državni odbor za bezbednost u saobraćaju (NTSB) istražuje neke od tih udesa, uključujući pogibiju u martu, kada je Tesla "Model X" udario u ogradu auto-puta kod mesta Mauntin vju, u Kaliforniji.\nTestovi AAA su drugi koji pokazuju da ti sistemi ne mogu da reše svaku situaciju u saobraćaju, uključujući i neke koje su relativno česte. U avgustu je Institut osiguravajućih kompanija za bezbednost na putu objavio rezultate testova koji su pokazali slične probleme tih sistema kao i studija AAA.\nUdruženje auto-klubova AAA je testiralo sisteme četiri vozila koja su imala podesivi uredjaj za održavanje brzine - "tempomat", zatim sistem za pomoć vozilu da prati saobraćajnu traku, krećući se izmedju isprekidanih linija, i sistem za automatsko kočenje u slučaju nužde. Testirana su dva modela za 2018. godinu - Mercedes "S klase" i Nisan "Rog", Tesla "Model S" iz 2017. i Volvo "XC40" za 2019. godinu.\nProizvodjači u načelu kažu da vozačima govore da njihovi automobili nisu u potpunosti u stanju da sami upravljaju sobom, i da uvek treba da paze i budu spremni da intervenišu.\nAAA kaže da su testirana vozila skretala iz saobraćajnih traka i išla preko iscrtanih linija na kolovozu, da su imala problema i sa umerenim saobraćajem, kao i s krivinama i prometnim raskrsnicama. Tri od četiri testirana sistema nisu uspela da izbegnu sudar kada je vozilo ispred njih promenilo traku i kada je simulirano da se zaustavilo vozilo ispred.\nPošto ti sistemi to nisu uspeli sami, morali suo vozači da urade nešto za izbegavanje udesa, rekao je Branon.\nSamo je sistem Tesle u potpunosti zakočio vozilo u svih pet testova kočenja, dok je vozilima drugih proizvodjača bila potrebna pomoć vozača za blagovremeno zaustavljanje, navodi se u izveštaju AAA.\nU priručnicima za vlasnike vozila piše da je "ograničenje" tih sistema to što kada se ide za nekim vozilom i ono promeni traku, sistem ne registruje da se ispred, na putu, nalazi drugo, zaustavljeno vozilo, rekao je Branon. On je rekao da su istraživači očekivali da će sistem registrovati to zaustavljeno vozilo i reagovati na vreme.\nProizvodjači u načelu govore da su njihovi sistemi projektovani tako da pomognu vozaču i da kupcima jasno govore da vozila koja te sisteme imaju, ipak ne mogu da upravljaju sama sobom.\nNisan je naveo da to što naziv njegovog sistema sadrži reč "pomoć", pokazuje da je projektovan da pomogne vozaču.\nMercedes-Benz je uvek naglašavao da je ta tehnologija projektovana da pomogne vozaču, a ne da ohrabruje kupce da ignorišu svoju odgovornost kao vozači, napisao je taj proizvođač u saopštenju.\nTesla kaže da podseća vozače da uvek drže ruke na volanu. "Tesla je oduvek jasno govorio da 'Autopilot' ne čini automobil imunim na nesreće", navela je ta kompanija u jednom ranijem saopštenju.\nVolvo, medjutim, nije do četvrtka odgovorio na pitanje o nazivu svog sistema "Pilot Asist".\nBranon je rekao da ti sistemi, uprkos nedostacima, imaju "veliki potencijal" da spasavaju živote i predupredjuju udese.\n"Sve na šta dobar vozač može da se osloni, poboljšaće bezbednost i sistema, i vozača", rekao je on.\nIndija otkazala lansiranje sonde na Mesec manje od sat pre poletanja\nMinistar: Policija Srbije dobila opremu za 'skidanje sadržaja' s računara i telefona\nJutjub će zabraniti video snimke koji zagovaraju diskriminizaciju\nDva ruska kosmonauta u otvorenom svemiru\nKuba legalizuje korišćenje privatne bežične internet veze


Uskoro ide novi tender za pasoše | Srpskacafe\nUskoro ide novi tender za pasoše\nPonedjeljak, 31.07.2017., 11:02\nTender za nabavku pasoša ponovo će biti pokrenut, potvrdili su u Agenciji za identifikaciona dokumenta, evidenciju i razmjenu podataka (IDDEEA) BiH.\nU Agenciji navode da je riječ o nabavci pasoških knjižica za period od četiri godine, odnosno od marta 2018. godine. Kako se navodi, trenutno nema zastoja u personalizaciji pasoša, jer imaju važeći ugovor sa trenutnim dobavljačem do 21. marta naredne godine.\nU Agenciji naglašavaju da nisu osnovane tvrdnje da se tender namješta jednoj njemačkoj kompaniji.\n– Agencija u predmetnom postupku djeluje u skladu sa opštim principima Zakona o javnim nabavkama BiH i učiniće sve s ciljem osiguranja aktivne i pravične konkurencije u postupku javne nabavke”, zaključuju u IDDEEA.\nGrađani BiH su već jednom ostali bez pasoških knjižica, zbog nemogućnosti sprovođenja tendera, a ugovor o nabavci pasoša produžen je sa sadašnjim dobavljačem, firmom “Milbauer”\nDB Srijeda, 4.08.2021., 20:39 Srijeda, 4.08.2021., 20:30


Arhiva Kup Krešimira Ćosića - Stranica 2 od 5 - KSOBZ\nNakon sinoćnjeg finalnog susreta, Županja je ponovila prošlogodišnji uspjeh te se plasirala u daljnju fazu natjecanja Kupa Krešimira Ćosića, a protivnika će saznati nakon izvlačenja parova u prostorijama HKS-a. …\nRepriza ili iznenađenje?\nNakon odigranih polufinalnih susreta, svoje mjesto u finalu Kup-a Krešimira Ćosića regije Istok izborili su KK Vinkovci i KK Županja. Utakmica je na rasporedu u subotu 26. listopada s …\nŽupanja prvi finalist, u srijedu drugo polufinale\nU subotu je odigrana prva polufinalna utakmica Kup-a u kojoj su gosti iz Županje slavili nad domaćinom iz Požege. Nakon izjednačene tri četvrtine, domaći su ostali bez goriva te …\nKUP Krešimira Ćosića – regija Istok\nIme velikog Kreše i ove će godine biti prisutno u regiji Istok. U ovogodišnjem izdanju poluzavršnice Kup-a ukupno će sudjelovati 4 ekipe: KK Beli Manastir (B-1 ligaš), KK Požega, …\nSonik Puntamika u Županji\nNakon što su u četvrtak na domaćem terenu iznenadili košarkaše Kaštele, ekipu trenera Kalaice danas očekuje novi izazov u nastavku natjecanja Kupa Krešimira Ćosića. U goste im dolazi još …\nŽupanji Kup Kreše Ćosića na Istoku\nNakon dojmljive igre i izrazite premoći u svim segmentima nad mladom momčadi “KA Osijek”, seniori su osvojili Kup Krešimira Ćosića za regiju “Istok”. Po završetku utakmice, kapetanu Ivanu Stjepanoviću, …\nUtakmica odluke o prvaku\nSutra s početkom u 18:30 sati na rasporedu je utakmica finala Kupa Krešimira Ćosića za regiju Istok. Nakon pobjede nad Vinkovcima, ekipa Županje će na domaćem parketu ugostiti novake …\nU subotu će biti odigrana prva utakmica u novoj sezoni Kupa Krešimira Ćosića regije istok. U ovogodišnjem Kupu ukupno će snage odmjeriti tri ekipe iz naše košarkaške regije i …\nKUP Krešimira Ćosića: Borovu plasman u idući krug natjecanja\nPred ugodno popunjenim tribinama i odličnoj atmosferi u Đakovu, košarkaši trenera Gunjevića ipak nisu dopustili domaćinu iznenađenje. Prvo je poluvrijeme bilo vrlo izjednačeno uz pregršt odličnih poteza i zakucavanja …\nSlavonska poslastica u II. krugu Kup-a Krešimira Ćosića\nOdustajanjem KK “Grafičar” (Ludbreg) iz daljnjeg natjecanja Kup-a Kreše Ćosića, Đakovčani su automatski prošli dalje, kao i njihov protivnik KK Borovo, koje se plasiralo u II.krug odustajanjem KK “Stoja” …


Prizor sa nedavnih demonstracija na univerzitetu Stanford u prilog slobode na internetu\nModerna tehnologija sve više je deo svakodnevnice. Ljudi širom sveta komuniciraju i obavljaju svakodnevne poslove preko interneta. Zločinci i špijuni ranije su uglavnom pokušavali da otkriju nacionalne vojne i privredne tajne. Ali to se promenilo.\nDirektor Federalnog istražnog biroa, Robert Maler, kaže da su se ciljevi proširili.\nDirektor FBI, Robert Maler\n"Kako se svetska privreda sve više integriše, mnogi napadi usmeravaju se na ekonomske i nedržavne ciljeve, kao što je nedavni napad na Gugl. Privatni sektor je sada podložan napadima kao svi drugi, a šteta može da bude ogromna," rekao je Maler.\nProšlog decembra, stručnjaci Gugla otkrili su veoma sofisticiran napad koji je poticao iz Kine, a bio usmeren ka intelektualnoj svojini kompanije. Još 20 kompanija - Jahu, proizvođač oružja Nortrop Graman i drugi - takođe su bili izloženi riziku.\nDirektor Udruženja za bezbednost interneta, Lari Klinton, kaže da su ti rizici ogromni.\n"U sajber svetu, sve inicijative idu u prilog napadačima. Napadi su relativno jeftini, relativno lako se izvode, a vrednost plena je ogromna. Šanse da vas uhvate vrlo su male," kaže Klinton.\nKlinton kaže da sa gotovo neograničenim brojem meta i odbranom koja zaostaje više generacija, napadi na internetu mogu da nanesu ogromnu štetu.\n"Situacija je krajnje ozbiljna. Prošle godine američke kompanije su izgubile verovatno bilion dolara u intelektualnoj svojini, a još milijarde u gubicima zbog blokiranih sajtova, neefikasnosti itd," kaže Klinton.\nV.D. direktora Tima za kompjutersku spremnost, pri američkom Sekretarijatu za unutrašnju bezbednost, Rendi Vikers, kaže da je najgore to što je teško utvrditi odakle potiče napad na internetu.\n"Pošto u svakom događaju na internetu učestvuju mnoge tačke u mreži, teško je reći da on potiče baš sa određene adrese, kompjutera, servera, internet sajta ili da samo određeni entitet ima tu tehnološku mogućnost," kaže Vikers.\nOn dodaje da je namera predstavlja ključni otisak koji napadač ostavlja za sobom.\n"Pokušavamo da analiziramo tu vrstu otisaka kako bi nas odveli do počinioca, ali to je teško i vraća nas na pitanje: šta je bila namera? Aktivnost hakera, neke države, teroriste ili pojedinca, koji pokušava da dokaže da može nešto da uradi," kaže Vikers.\nPretsednik Barak Obama je označio bezbednost interneta jednim od najviših prioriteta svoje administracije, a te napade svrstao rame uz rame sa nuklearnim i drugim oružjima masovnog uništenja.\nProšle godine imenovao je direktora za bezbednost interneta da nadgleda čitavu nacionalnu mrežu - od sistema za kontrolu letenja do načina na koji Amerikanci plaćaju račune.\nLari Klinton kaže da je inicijativa ključ za poboljšanje bezbednosti sajber prostora.\n"Čitava javnost i svaki pojedinac imali bi korist ako bismo snažno pojačali bezbednost jer, čak ako činim sve da obezbedim svoj sistem, ako je on u interakciji sa sistemom koji nije bezbedan, napadač preko tog sistema može da upadne u moj sistem," kaže Klinton.\nKlinton dodaje da je jedan od načina za poboljšanje bezbednosti podsticanje malih kompanija da ulažu više u sopstvenu zaštitu od napada. Kako on i drugi stručnjaci ističu, bezbednost interneta je onolika koliko je bezbedna najslabija karika u tom lancu.\nU sledećem nastavku: značaj slobode razmene informacija u sajber prostoru


Faktor | Čović na Samitu u Ljubljani govorio "kako BiH jedino može preživjeti"\n06.10.2021. / 12:17\nZamjenik predsjedavajućeg Doma naroda Parlamentarne skupštine Bosne i Hercegovine Dragan Čović jučer je u Ljubljani sudjelovao na Samitu Evropske unije i Zapadnog Balkana u organizaciji Evropske pučke stranke (EPP).\nSamit, koji je okupio EPP lidere iz Evropske unije i Zapadnog Balkana, bavio se EU perspektivom država jugoistočne Evrope, te odnosima EU-a i regije.\nČović je na Samitu održao govor o trenutnom stanju, te EU perspektivi BiH, naglašavajući ključnim izmjene Izbornog zakona BiH i ograničene ustavne izmjene. Posebno je istaknuo zabrinjavajuću retoriku koja destabilizira osnove funkcioniranja BiH, ističući kako BiH može preživjeti jedino kao multietnička i multikulturalna zajednica ustavno ravnopravnih triju konstitutivnih naroda i svih njenih građana koje će predstavljati legitimni predstavnici.\nOsvrnuo se na Mostarski sporazum koji je, kako je istaknuo, primjer kojega treba slijediti u izmjeni Izbornog zakona. Istaknuo je i kako se implementacija tog Sporazuma izbjegava, te upozorio na prakse preglasavanja i retorike zagovaranja brisanja temeljnih odrednica BiH. Čović je kazao kako bez usaglašenih izmjena izbornog zakonodavstva ne postoje uvjeti za održavanje Općih izbora sljedeće godine, ističući kako predstavnici hrvatskoga naroda u BiH žele očuvati euroatlantske perspektive i domovinu BiH.\nNa marginama Samita Dragan Čović je održao radne sastanke s brojnim EPP dužnosnicima, uključujući i predsjednika EPP Donalda Tuska, te Aleksandra Vučića i Boyka Borisova, saopćeno je iz Sektora za odnose s javnošću PSBiH.\nDragan ČovićSamit u Ljubljani\nObavljeni i pretresi\nNezakonita nabavka medicinske opreme: MUP RS-a uhapsio direktora bolnice u Doboju


Politički akteri da ne naglašavaju identitetsku polarizaciju | MINA\nNaslovnicaGlavna vijestPolitički akteri da ne naglašavaju identitetsku polarizaciju\nfoto: Savjet Evrope (arhiva)\nPodgorica, (MINA) – Crnogorska politička scena je polarizovana u pogledu nacionalnog identiteta, poručili su iz Parlamentarne skupštine Savjeta Evrope (PSSE), pozivajući političke aktere da ne naglašavaju tu polarizaciju.\nKako se navodi u nacrtu izvještaja o monitoringu država članica Savjeta Evrope, PSSE je zabrinuta zbog povećanja polarizacije crnogorske političke scene po pitanju nacionalnog identiteta u državi koja je do sada uspijevala da, u velikoj mjeri, ograniči takve tenzije.\nPSSE je, kako prenosi Pobjeda, pozvala različite političke formacije i lidere da ne naglašavaju tu polarizaciju, već da pomognu u smanjenju njenog intenziteta.\nIz PSSE su pozdravili, kako su kazali, konstruktivnu saradnju vlasti i Venecijanske komisije na razmatranju izmjena i dopuna Zakona o državnom tužilaštvu i nacrta Zakona o tužilaštvu za organizovani kriminal i korupciju.\n“Međutim, primjećujemo da obnavljanje članstva svih članova Tužilačkog savjeta i imenovanje pet novih članova, prostom većinom u crnogorskom parlamentu, predstavljaju rizik za nezavisnost Savjeta”, kaže se u dokumentu.\nIz PSSE su pozvali crnogorski parlament da osigura da pet novih članova Tužilačkog savjeta budu imenovani na osnovu njihove stručnosti i da budu percipirani kao politički neutralni.\nKako se navodi u dokumentu, ta Skupština je u aprilu prošle godine, na osnovu izvještaja koji su pripremli izvjestioci PSSE za Crnu Goru, usvojila Rezoluciju 2374 (2021) o postmonitoring dijalogu sa Crnom Gorom.\n“Nakon njihovog predloga, smatralo se da u oblastima nezavisnosti pravosuđa, povjerenja u izborni proces, situacije u medijima i borbe protiv korupcije, napredak nije bio dovoljno opipljiv da bi se dijalog priveo kraju”, kaže se u izvještaju.\nIzvještaj o monitoringu, koji je sačinio poslanik PSSE Mihael Jansen, PSSE će razmatrati na sjednici od 24. do 28. januara.


Moderna pivara u industrijskom fazonu - Moj Enterijer – Kupatila, Nameštaj, Kuhinje, Garniture...\nGlavna ideja je bila da se kreira atmosfera Severne Evrope s početka 20. veka, kako bi se stvorilo jedinstveno okruženje za ljubitelje piva i belgijske hrane.\nOd siromašne postojeće betonske strukture, T3 je zgradu pretvorio u prostor industrijskog savremenog stila, sa veoma zanimljivim volumenom i velikim mestom posvećenim savremenoj umetnosti kako bi istakli belgijsku kulturu i njen specifičan "tvist". Naravno, zato što je projekat u Južnom Vijetnamu, T3 je prilagodio evropski dizajn tropskoj klimi, kako bi bio udoban za kupce i uštedeo energiju što je više moguće, tako što su neke oblasti prirodno ventilisane ili samo putem ventilatora na plafonu.\nA što se tiče smanjenja ugljeničnog otiska i dobijanja "starog" efekta, sve cigle su poligonske cigle koje potiču direktno iz Sajgona. Naravno, T3 je odlučio da zadrži veliko postojeće drvo u dvorištu radi svežine i hladovine, a oba spoljna zida su pokrivena biljkama.\nT3 je istakao Industrijski karakter paba, dajući posebno mesto svim pivskim tehničkim elementima i opremi. Stepenice, kao i svi rukohvati su specijalno dizajnirani od strane T3, koji su odlučili da sve boje budu u staroj bakarnoj zelenoj boji, inspirisane čuvenom pivarom iz Brisela, “la Quincaillerie”.\nU pabu postoji i instalacija sa skulpturom letećeg motocikla između dva sprata, sa nevidljivim vozačem koji gubi mnoge predmete iz ruksaka, kao referenca na belgijsku kulturu: stripova, filmova, akrobacija itd. Takođe je osmišljen niz šarenih ilustracija koje donose humor i „nadrealistički“ belgijski obrt koji je tako jedinstven.\nSav nameštaj (od metala i hrasta) i dekorativno osvetljenje (izrađeno od originalnih „Magritte“ šešira, pivskih boca ili metalnih delova) posebno je dizajnirao T3 tim za Belgo.\nPROČITAJTE SLEDEĆI TEKST: Zvanično najveće uskršnje jaje na svetu


Fauci: Kraj "pandemijske faze" u SAD, ali ne i u svijetu\nARHIVA - Direktor Nacionalnog instituta za alergije i zarazne bolesti, doktor Anthony Fauci govori na pretresu u Kongresu (Foto: Greg Nash/Pool via REUTERS)\nFauci je za američki javni servis PBS rekao da je koronavirus i dalje pandemija za veći dio svijeta, a da Amerika više nije u "pandemijskoj fazi". "Nemamo više 900.000 novozaraženih dnevno, desetine hiljada hospitalizacija i hiljade smrtnih slučajeva. Trenutno smo na niskom nivou", rekao je Fauci.\nVodeći američki epidemiolog doktor Anthony Fauci iznio je optimističnu procjenu trenutnog stanja kada je riječ o koronavirusu u Sjedinjenim Državama, rekavši da je zemlja "izašla iz pandemijske faze" kada je riječ o novim zarazama, hospitalizacijama i smrtnim slučajevima, ali da je po svemu sudeći u toku tranzicija na to da COVID19 postane endemska bolest - što se redovno događa u nekim područjima.\nMeđutim, američki zdravstveni ekspert je u srijedu, za dnevnik Washington Post, pokušao da pojasni svoju prethodnu izjavu. Rekao je da je za razliku "od eksplozivne pandemijske faze" tokom naglog rasta omikrona tokom zime, opisivao period, po svemu sudeći, tranzicije na to da koronavirus postane endemska bolest.\n"U svijetu je i dalje pandemija. U to nema sumnje. Niko to ne bi trebalo da pogrešno tumači. I dalje smo u pandemiji", rekao je Fauci za Washington Post.\nFauči se oglasio u trenutku kada zdravstvene vlasti pokušavaju da utvrde kako da drže broj slučajeva kovida i hospitalizacija na održivom nivou i nauče da žive sa nepredvidivim virusom koji i dalje mutira. Bidenova administracija naglasila je da zemlja ima više sredstava - vakcine, boostere i lijekove - da se bolje suoči sa infekcijama nego tokom ranih dana pandemije.\nBroj zaraženih u SAD je daleko manji nego prethodnih mjeseci. Međutim, zdravstveni zvaničnici pomno prate širenje veoma zaraznih varijanti. Prema podacima Centara za kontrolu i prevenciju bolesti (CDC), broj slučajeva je porastao za oko 25 odsto protekle nedelje.


Mirsad Đerlek, Foto: Printscreen/TV Prva\nPOVEĆAVA SE BROJ LJUDI\n- Povećava se broj ljudi koji se javljaju, posebno za prvu dozu, što je nama izuzetno bitno, ali je i treća doza u porastu - istakao je Đerlek\nObjavljeno: 10.11.2021. 15:55h\n- Povećava se broj ljudi koji se javljaju, posebno za prvu dozu, što je nama izuzetno bitno, ali je i treća doza u porastu - istakao je Đerlek.\n- Virus jeste opstao, on je među nama, on nam ubija ljude, ali, dajte da mu se suprotstavimo, da se vakcinišemo u što većem broju - apelovao je Đerlek.\n- Ne bih želeo da koristimo maksimalne kapacitete zdravstvenog sistema, zeleo bih da se vakcinišemo, a da taj prostor ustupimo nekovid pacijentima, koji su svojim strpljenjem za ovih 20 meseci dali veliki doprinos, čekanjem da dođu na red za dijagnostiku, lečenje i kontrole - zaključio je Đerlek.\nMISLILI SMO DA JE 50 ODSTO VAKCINISANIH DOVOLJNO, ALI JE DELTA SOJ UBITAČAN: Dr Đerlek pomenuo i kovid propusnice\nDr Đerlek: Protivnici vakcine su suicidalni\n"VAKCINA NEMA ALTERNATIVU": Dr Đerlek o epidemiji tokom posete bolnici u Pirotu\nMirsad ĐerlekKovid propusniceVakcinacijaKrizni štabKorona virus


RTS :: U novosadskom sudu napadnuta advokatica\nHronika U novosadskom sudu napadnuta advokatica\nU novosadskom sudu napadnuta advokatica\nutorak, 04. sep 2018, 15:46 -> 19:59\nU Osnovnom sudu u Novom Sadu napadnuta je advokatica Enike Veg, koja je od zadobijenog udarca u glavu pala na pod, potvrdila je "Tanjugu" portparolka suda Svetlana Mitrović.\nPortparolka je objasnila da se napad dogodio u zgradi suda, kao i da je napadač odmah pobegao, nakon što je udario advokaticu.\n"Zaposleni u sudu su odmah nakon toga pozvali policiju i Hitnu pomoć koja je ženu zbrinula i prebacila u Urgentni centar", rekla je Mitrovićeva.\nPortal 021 preneo je da se napad dogodio u hodniku suda, ispred sobe za overu dokumenata, kao i da je identitet muškarca koji je pesnicom udario advokaticu poznat policiji.\nNapadač na advokaticu je suprotna stranka u jednom njenom slučaju, potvrdili su za Tanjug iz njene kancelarije.\nIdentitet muškarca je poznat policiji, a advokatica se nalazi na ispitivanjima u Kliničkom centru Vojvodine.\nEnike Veg je poznata novosadska advokatica i doktor je pravnih nauka, a specijalnost joj je radno pravo.\nMinistarstvo pravde najoštrije je osudilo napad na advokaticu Eniku Veg i pozvalo je nadležne organe da u što kraćem roku pronađu počinioca kako bi bio priveden pravdi.\nMinistarstvo podseća da je formirana stalna radna grupa čiji je cilj unapređenje položaja advokata i jačanje njihove krivično-pravne zaštite.\nNapadi na advokate predstavljaju napad i na vladavinu prava jedne države i sve institucije moraju preduzeti mere iz svoje nadležnosti kako se ovakvi slučajevi ne bi ponavljali, ocenilo je Ministarstvo u saopštenju upućenom medijima.\nNapad na Vegovu osudila je i Advokatska komora Vojvodine i zatražila da nadležni hitno preduzmu sve potrebne mere za otkrivanje počinioca i pokretanje krivičnog postupka.\nTakođe, Udruženje sudija i tužilaca osudilo je današnji napad na advokaticu Eniku Veg i podržalo nedavnu inicijativu advokata za adekvatnu zaštitu ličnog i profesionalnog integriteta kroz posebne oblike krivičnopravne zaštite.\nU saopštenju UST, koje je danas formalno osnovano, navodi da se zalaže za zaštitu svih učesnika u sudskim postupcima i bespoštednu borbu protiv svakog oblika napada ili akcije kojom se ruši i ugrožava nezavisnost i samostalnost obavljanja bilo koje od pravosudnih profesija.\n"Samo advokati koji mogu slobodno i bez ikakve strepnje za lični i telesni integritet da zastupaju građane u sudskim postupcima, mogu u punom obimu da doprinesu primeni zakona i prava i pravdu učine dostupnom i jednakom za sve građane pred sudovima", navodi UST.\nTo strukovno udruženje je istaklo da se svaki napad na bilo kog predstavnika pravosudne profesije u vršenju svoje delatnosti ili u vezi sa njom, mora shvatiti kao napad na pravosuđe i da je adekvatna reakcija nužna.\n(sreda, 05. sep 2018, 10:27)\nnikada nemogu biti dobri za sve,sada se kriminalci ne boje da im nasrnu i na goli zivot.vrlo opasno zanimanje.


Kolika je plata Ljilje Smajlović - Ozonpress :: internet portal\nTag: plata, Smajlović\nNUNS i NDNV se žalili Povereniku jer Politika i Večernje novosti nisu dostavili tražene informacije od javnog značaja.\nNezavisno udruženje novinara Srbije (NUNS) i Nezavisno društvo novinara Vojvodine (NDNV) uputili su danas žalbu Povereniku za informacije od javnog značaja i zaštitu podataka o ličnosti zbog toga što od dnevnih listova koji se nalaze (i) u državnom vlasništvu, Politike i Večernjih novosti, nisu u zakonski predviđenom roku dobili podatke koje su zahtevali na osnovu Zakona o slobodnom pristupu informacijama od javnog značaja.\nNUNS i NDNV uputili su početkom februara zahtev Politici i Večernjim novostima da obelodane informacije o visini zarada rukovodećih ljudi ovih listova, odnosno preduzeća koji su njihovi osnivači.\nZahtevi za pristup informacijama od javnog značaja odnosili su se i na zarade, po svim osnovama, i biografije članova upravljačkih tela Kompanije Novosti i Politika novine i magazini.\nNUNS i NDNV su u januaru uputili javni poziv Politici i Novostima da ove informacije učine javnim, kao i da predoče javnosti informaciju o tome ko je, pored države, njihov vlasnik.\nI Večernje novosti i Politika odlučili su da ove podatke do danas drže skrivenim od javnosti, čime su po našoj proceni prekršili Zakon o slobodnom pristupu informacijama od javnog značaja, s obzirom na to da država ima značajan vlasnički udeo u ovim firmama.\nNUNS i NDNV smatraju da su ovi podaci veoma bitni jer građani treba da ih imaju kako bi razumeli u kojoj meri je država prisutna u upravljanju i nadzoru poslovanja, da li može da utiče na uređivačku politiku, odnosno da li ima mehanizme zaštite svojih, odnosno interesa građana u ovim kompanijama.\nNUNS i NDNV, takođe, smatraju da ove informacije ne smeju da budu skrivene od javnosti, pogotovo s obzirom na činjenicu da su u pitanju kompanije koje su pozitivno diskriminisane u odnosu na sve druge medije u državnom vlasništvu, koji su prošli kroz proces privatizacije.


Somnium Space predstavlja virtuelno okruženje koje koristi blokčejn metauniverzum, ljudima dostupan javno putem Steam platforme, na kome korisnici mogu trgovati, imati interakcije ili posedovati digitalnu teritoriju. Sudeći prema izvoru, izvršni direktor kompanije, Artur Sičov, namerava da plasira novu tehnologiju koju naziva ’Live Forever’ i koja će zahtevati ogromne količine informacija. Korisnici će biti u mogućnosti da kreiraju svoje digitalne klonove, koji će moći da se kreću i ponašaju istovetno kao oni. U suštini ovo je večni digitalni avatar koji je gotovo identična replika svog vlasnika.\nMeđutim, kako je direktor istakao, brojne informacije moraju biti pročešljane u organizaciji kako bi čitav proces bio kompletiran. Kada je Sičovov otac preminuo, on je ostao sa pitanjem da li postoji način da njegova deca i daje komuniciraju sa svojim dedom. Kako je sam zaključio, metauniverzum definitivno poseduje mogućnost da popravi ljudsko postojanje i da je investiranje u ovaj novi sektor itekako vredno truda. U kontrastu sa „besplatnim modelom“, koji brojne IT kompanije koriste i koristile su u prošlosti, Somnium Space nastoji da naplati svojim korisnicima za Life Forever uslugu.\nOvo nije odluka zbog toga što firma omogućuje uslugu premijum kvaliteta, već zbog toga što ne želi da krene sa prikupljanjem podataka svakoga i svih ljudi odmah u startu. Sičov takođe ističe da ukoliko ljudi promene svoje mišljnje, oni jednostavno mogu zahtevati da njihovi podaci budu obrisani kasnije i da se kompanija specijalizuje za decentralizovano društvo. Štaviše, korisnici će biti u mogućnosti da kažu sistemu kada žele da njihovi podaci budu prikupljeni, omogućujući im apsolutno vlasništvo nad avatarima.\nZa razliku od Facebook mreže, koja distribuira podatke putem reklamiranja, Somnium Space nema nameru da prodaje ove podatke drugim stranama po bilo kojoj ceni. Jednom kada korisnik plati i autorizuje se na platformi radi prikupljanja podataka, prema procenama brenda njihovi avatari će biti spremni za upotrebu u roku od godinu dana. U startu, korisnici će jednostavno morati da ostave podatke kao što su zvukovi i pokreti, ali će oni najverovatnije biti uvećani za sto do trista puta od baznog snimka zabeleženog na pametnom telefonu, sudeći prema Sičovu.\nUčesnici će imati mogućnost da pauziraju snimanje ili zahtevaju od Somnium Space da ukloni njihove podatke u potpunosti. Izvršni direktor takođe obećava da ni jedan lična informacija nikada neće biti pružena u svrhe reklamiranja. Kako sam Sičov veruje, kada se veštačka inteligencija bude razvila u dovoljnoj meri, ona će definitivno moći da prođe kao stvarna ljudska konekcija.


Građani i dalje vraćaju kredit Dodikovog savjetnika od 5.000.000KM - Vijesti Srpske – Najnovije vijesti iz Republike Srpske\nNaslovna Najnovije Građani i dalje vraćaju kredit Dodikovog savjetnika od 5.000.000KM\nGrađani i dalje vraćaju kredit Dodikovog savjetnika od 5.000.000KM\nGrađani Republike Srpske i dalje vraćaju kredit od 5 miliona maraka koje je uzelo Javno preduzeće Nikola Tesla čiji je direktor bio Dragan Vučetić, nekadašnji savjetnik Milorada Dodika.\nPrilikom otvaranja ovog preduzeća najavljena je masovna proizvodnja električnih automobila u Krajini i proizvodnja tekstila u Hercegovini. Međutim svi poslovi su propali, Vučetić je pobjegao, a građanima Republike Srpske ostali su milionski dugovi.\nGrađani Republike Srpske i dalje vraćaju kredite koje je vlast Republike Srpske predvođena SNSD-om obezvijedila bivšem savjetniku predsjednika ove stranke Draganu Vučetiću. Samo u prošloj godini isplaćeno 679 hiljada maraka javnog novca, zbog kredita koje je podizao Vučetić, a za koje je garantovala Republika Srpska. Ipak to nije sve, U Konsolidovanom izvještaju o izvršenju budžeta, jasno se vidi da i dalje postoje milionski dugovi.\nPored toga u izvještaju se pominju i milionski dugovi preduzeća Nikola Tesla Banjaluka odnosno Biteks Bileća, , a koji nastaju po osnovu zateznih kamata. Bezuslovne garancije za kredite Dragana Vučetića, koji je tada bio savjetnik Milorada Dodika, narodna skupština daje 2013. godine, uprkos zahtjevima opozicije da to ne rade.\nOd obećanja SNSD-ovih funkcionera da će Vučetić proizvoditi elektroautomobile i tekstil nije bilo ništa. Projekat je propao nakon čega Vučetić bježi u Njemačku i nedostupan je o domaćim organima gonjenja jer ima njemačko državljanstvo. Novinari koji od početka prate odnos vlasti prema Draganu Vučetiću kažu da se nakon toliko godina stiče utisak da je sve bilo smišljeno kako bi javni novac završio u privatnim džepovima.\nIstraga protiv Dragana Vučetića pokrenuta je tek kada je on napustio Bosnu i Hercegovinu, a Njemačka je odbila da ga izruči domaćim pravosudnim organima. Projekti su propali, milionske iznose vraćaju građani, a odgovornosti nema ni za Vučetića ni za vrh republičke vlasti koji mu je davao sulude garancije.


Poverenica: Žene da se osnaže, preuzmu inicijativu i prevazidju prepreke na putu\nBeta 8. marta 2018. 16:35\nPoverenica za zaštitu ravnopravnosti Brankica Janković ocenila je danas u opštini Lučane da je za žene veoma važno da se osnaže, da preuzmu inicijativu i prevazidju prepreke na koje nailaze na svom putu, koristeći sva prava i mehanizme koji im stoje na raspolaganju.\n„Ne treba da čekamo da nam neko da ravnopravnost, već moramo da uzmemo stvar u svoje ruke“, rekla je Brankica Janković, a preneo je kabinet Povernika za zaštitu ravnopravnosti.\nOna je kazala da uslovi za kvalitetan i ravnopravan život ne postoje i ne treba da postoje samo u Beogradu, navodeći da žene u opštini Lučani nisu čekale, već su postale direktorke, vlasnice privatnih firmi i nalaze se na rukovodećim pozicijama što je dobar primer koji pokazuje koliko se situacija popravila u odnosu na pre 20 ili 30 godina.\nNa sastancima je bilo reči o položaju žena u društvu i na tržištu rada, mogućnostima za unapredjenje ženskog preduzetništva i izazovima sa kojima se one suočavaju u tim oblastima.\nBilo je reči i o značaju vaspitavanja dečaka i devojčica u duhu rodne ravnopravnosti i poštovanja prava žena, dok je predstavnica Centra za socijalni rad ocenila da efekti primene Zakona o sprečavanju nasilja u porodici nisu idealni ali da postoje primetni pomaci na bolje.\nBeograd: Motociklista teže povređen, mladić izboden nožem…\nTroje povredjeno u udesima, mladić ranjen nožem\nAMSS: Oprez zbog vlažnih i klizavih kolovoza\nZimski „Beogradski noćni market“ na pijaci „Blok…\nBeograd: Motociklista teže povređen, mladić izboden…\nBjelica i Bogdanović vodili Kingse do pobede


25.02.2022 u 21:56\nBajden kandidovao prvu Afroamerikanku za Vrhovni sud Amerike\nVAŠINGTON- Američki predsednik Džozef Bajden predložio je danas sudiju Ketandži Braun Džekson za prestižno mesto u Vrhovnom sudu SAD-a, gde će postati prva Afroamerikanka na tom položaju. Zvanično predlažući Braun Džekson Bajden je hvalio njene „izuzetne kvalitete”. „Veoma dugo naše vlade i naši sudovi nisu ličili na Ameriku. Mislim da je vreme da imamo sud koji odražava sve naše talente i veličinu naše nacije sa jednom kandidatkinjom koja ima izvanredne kvalifikacije”, rekao je Bajden u Beloj kući govoreći pored Ketandži Braun Džekson, prenosi Beta-AFP. Ketandži Braun Džekson (51) aktuelni je federalni sudija apelacionog suda za okrug Vašington, a njena nominacija još treba da bude potvrđena u Senatu. Ona treba da nasledi penzionisanog liberalnog sudiju Stivena\n03.11.2021 u 09:10\nErik Adams drugi Afroamerikanac izabran za gradonačelnika Njujorka\nNjUJORK – Demokrata Erik Adams pobedio je u trci za gradonačelnika Njujorka uz obećanje da će poboljšati javnu bezbednost i dati glas radničkoj klasi oslanjajući se na svoje iskustvo kapetana policije i Afroamerikanca koji je kao mladić iskusio policijsku brutalnost. Adams, predsednik opštine Bruklin od 2014. godine, postaće drugi crni gradonačelnik grada nakon što je lako pobedio republikanskog protivkandidata Kertisa Slivu, osnivača civilne patrole Anđela čuvara, prenosi Tanjug. Šezdeset jednogodišnji Adams preuzima dužnost u januaru od demokrate Bila de Blazia, kome je reizbor ograničen nakon osam godina na funkciji. Adams će se suočiti sa zadatkom oporavka najvećeg američkog grada od pandemije koronavirusa i sa socijalnom nejednakošću, nedostatkom pristupačnih stanova (za


Na inicijativu sekretara za ekonomske i komercijalne poslove u Ambasadi SAD-a u Sarajevu gđe. Janet Kennedyu a uz prisustvo gđice. Violete Čibukčić Direktoricom Američke privredne komore u BiH (AmCham BiH) i gđice. Nadže Karić, sekretarom za komunikacije AmCham BiH, 11. 7. 2017. Godine u Privrednoj Komori FBiH je održan radni sastanak sa temom daljeg jačanja saradnje ovih institucija uz aktivnu podršku Američke Ambasade u BiH.\nPotpredsjednik Privredne Komore FBiH gosp.Mirsad Jašarspahić, je istakao dosadašnju dobru saradnju dvije privredne komore na mnogim važnim pitanjima za svoje članice te zajedničku inicijativu za ukidanje viznog režima između BiH i Kosova koji već godinama privrednike iz BiH stavlja u neravnopravan položaj u odnosu na ostale zemlje regiona.\nGospođa Janet Kennedy i kolegice iz AmCham-a su pozvale potpredsjednika PK F BiH za učešće komore i njenih članica na poslovnoj konferenciji koju Američka ambasada u BiH i Američka privredna komora u BiH planiraju organizirati u septembru mjesecu. Teme konferencije će biti Identifikacija investicijskih i poslovnih mogućnosti u Bosni I Hercegovini kroz saradnju sa potencijalnim partnerima u BiH, podrške komorskih sistema, predstavljanje američkih kompanija u Bosni I Hercegovini i regionu, uz mogućnost održavanja one-on-one sastanaka između privrednika.\nRazgovaralo se o sektorskim i strukovnim udruženjima u Privrednoj komori FBiH, o prednostima, potencijalima te o modalitetima saradnje kompanija isključivo putem komorskog sistema kao najbržeg i najsigurnijeg komunikacijskog koridora za pronalaženje i ostvarivanje poslovnih prilika.


Prema nezvaničnim informacijama, firme iz BiH su jednom firmom iz Slovenije sklopile ugovor po kojem su im trebali isporučiti maske u vrednosti od skoro 600.000 maraka. Vlasnici ovih firmi su uzeli novac, a nisu isporučili robu, piše Srpskainfo.\n- Aktivnosti se odnose na sumnju u prevaru prilikom nabave zaštitnih maski za jedno poduzeće iz Slovenije, u kojem su učestvovali i određeni državljani i preduzeća iz BiH. Zbog sumnje u nezakonite aktivnosti, zatražena je saradnja institucija BiH, te su na predlog Tužilaštva BiH i naredbu Suda BiH pripadnici SIPA poduzeli određene aktivnosti na prikupljanju dokaza i blokadi određenih novčanih sredstava. Oduzeta je određena dokumentacija od četiri pravne i dve fizičke osobe zbog sumnje u krivično delo pranja novca u iznosu od 586.749 maraka – rekao je portparol Tužilaštva BiH Boris Grubešić.\nUZELI NOVAC ZA ZAŠTITNE MASKE Firmu iz Sloveniji prevarili za 300.000 evra\nOsuđenici počeli da šiju zaštitne maske, višak ide gde bude potrebno


Britanska crkva stabilizuje se posle godina opadanja - Hrišćanska adventistička crkva\nBritanska crkva stabilizuje se posle godina opadanja\nBroj ljudi koji prisustvuju nedeljnim službama u Britanskim Anglikanskim crkvama nastavlja da pada, ali službenici crkve kažu da postoje znaci da pad počinje da se stabilizuje.\nPredstavnik Engleske crkve rekao je 7. maja da prosečna prisutnost u 16.247 Anglikanskih parohija u naciji iznosi 1,1 milion u 2011. godini, što predstavlja pad od samo 0,3 posto u odnosu na prošlogodišnje cifre.\nGodišnja statisika otkriva mali porast u prisutnosti u čuvenim katedralama u zemlji: Prisutnost za vreme Božića porasla je za 14 posto, krštenja su porasla za 4,3 posto a krštenja odraslih za 5 posto. Broj venčanja opao je za 3,6 posto.\n1,1 miliona britanaca u crkvi bledi u poređenju sa procenjenih 22 miliona – oko četiri od 10 britanaca – koji se smatraju službenim članovima Engleske crkve.\nCelokupna nedeljna prisutnost padala je sa 1,14 miliona u 2000. za oko 1 posto godišnje sve do 2011. godine.\n„Cifre prisutnosti su ohrabrujuće,“ rekao je Biskup Norviča, Grejam Džems. „Ohrabrujuće vesti o daljem rastu veoma su dobrodošle i ukazuju na trend rasta.“\nJedna zabrinjavajuća statistika: prisutnosti u dijecezi Kanterberi – domu duhovnog vođe svetskih anglikanaca, nadbiskupu Džastinu Velbiju – doživela je najveći pad u prosečnim sedmičnim ciframa. Dijeceza je imala pad od 9,5 posto u sedmičnoj prisutnosti na bogosluženjima između 2010. i 2011. godine


Srpska lista dala ponudu za rušenje Haradinaja | Skandalozno\nNakon što je Srpska lista opoziciji ponudila glasove 10 svojih poslanika za rušenje aktuelne vlade, Gazeta Expres piše danas da bi pad vlade Ramuša Haradinaja lako mogla postati realnost.\nExpres podseća da je Srpska lista ovu ponudu iznela pošto je vlada odlučila da za 10 odsto poveća porez na robu iz centralne Srbije i BiH.\nKosovska opozicija, dodaje se, još nije odgovorila da li će se prihvatiti ovu ponudu Srpske liste, dok je kosovski predsednik Hašim Tači naklonjen ponudi Srba.\nNajuticajniji opozicioni Demokratski savez Kosova bi danas trebalo da odluči o ponudi Srpske liste, piše Ekspres i dodaje da će lider DSK, bivši premijer Isa Mustafa, danas biti na testu da li da prihvati ponudu Srba i “vladu Haradinaja pošalje kući“.\n– Srpska lista je postala primamljiv partner za Demokratski savez Kosova, nakon odluke da ooziciji ponudi 10 poslaničkih glasova u parlamentu za rušenje aktuelne vlasti, baš kao što su to uradili i u vreme kada je Mustafa bio premijer – navodi Expres.\nPodseća se da su Srbi saopštili da “ne mogu i ne žele više da budu taoci neodgovorne i demagoške politike albanskih predstavnika u vlasti i njihovih hirova zarad političkog opstanka”.\nExpres podseća da ovo nije prvi put da je Tači Haradinaju zapretio razrešenjem, baš kao što je, kako se navodi, to učinio zbog neslaganja sa idejom o “korekciji granica” sa Srbijom.\n– Oni još uvek ne znaju da li će prihvatiti ponudu Srba, ali će najverovatnije srušiti vladu Haradinaja, a o tome će se izjasniti nakon konsultacija i zauzimanja jedinstvenog stava – navodi Expres.\nAlternativa će, piše Expres, sastanak stranačkog predsedništva održati tokom ove sedmice.\nUkoliko, pak, Haradinajeva vlada padne, a parlament bude blokiran, “Kosovo će postati Kraljevstvo u kojem će vladati Tačijeva pravila”.\nBudite prvi sa komentarom na članku "Srpska lista dala ponudu za rušenje Ramuša Haradinaja koju kosovska opozicija neće moći da odbije"


Vesti online / Svet / / Kolo humanosti\nU subotu, 18. maja, održan je humanitarni koncert šest minhenskih folklornih društava pod imenom "U kolo za našu srpsku decu" koji je u amfiteatru gimnazije "Njilldž Graf" pratilo oko tri stotine posetilaca.\nPesmu "Ovo je Srbija" pevali su najmlađi igrači KUD Jelek\nNa jednom mestu nastupili su članovi kulturno-umetničkih društava Jelek, Soko, Jugos, Kolo, "Sveti Sava" i "Nikola Tesla". Program je tokom večeri vodila Rada Šarac a na sceni su se smenjivali igrači, pevači i svirači koji su nagrađeni burnim aplauzom. Prihod od oko 5.500 evra sa humanitarnog koncerta namenjen je za lečenje dve devojčice Ljubice Blečić iz okoline Beograda i Milane Gajić iz Banjaluke.\nOne boluju od teške i retke bolesti lafora koja napada nervni i mišićni sistem najčešće u uzrastu od 12 do 17 godina.\nIgrači SKD "Sveti Sava" u živopisnim nošnjama\nNa početku koncerta posetioci su imali priliku da se upoznaju sa raspodelom sredstava prošlogodišnjeg humanitarnog koncerta a onda su na scenu stupili članovi šest folklornih društava. Program su otvorila deca iz škole folklora KUD Jugos, posle njih su na scenu izašli najmlađi igrači KUD Soko i Mihajlo Obradović, koji je na harmonici odsvirao melodije nekoliko izvornih narodnih pesama.\nSa dečjim folklornim sastavima nastupili su i KUD Kolo, "Nikola Tesla" i KUD Jelek. Zanimljivo je da je desetoro dece iz folklorne grupe KUD Jelek otpevalo pesmu "Ovo je Srbija" i zaslužili su gromoglasan aplauz. Članovi izvođačkog ansambla SKD "Sveti Sava" odigrali su koreografiju "Igre iz Bosilegradskog Krajišta" a zanimljiv je bio i nastup muških pevačkih grupa Jugosa i Kola.\nMuška pevačka grupa KUD Kolo\nRaznovrstan i zanimljiv folklorni program završen je na kraju predstavljanjem umetničkih rukovodilaca ovih šest folklornih društava, koji su za svoj veliki trud u radu sa mladima nagrađeni dugim aplauzom. Poslednja tačka humanitarnog koncerta koji se održava osmu godinu, bio je zajednički nastup i kolo igrača svih učesnika što je ujedno bila oproštajna tačka pravog praznika srpskog folklora, pesme, igre i muzike.\nAngelina Majkić (u sredini)\nAngelina Majkić je bila osnivač i dugogodišnji predsednik KUD Jelek. Ona je predložila da jednom godišnje na humanitarnom koncertu zajedno nastupe sva minhenska kulturno-umetnička društva.\n- Ponosna sam što već osam godina redovno pred Vidovdan naša folklorna društva priređuju zajednički humanitarni koncert. I ovo večeras je znak da imamo dobru omladinu u društvima, da se sa njima dobro radi i da se neguju humanizam među njima i solidarnost sa našim sunarodnicima kojim treba pomoć. Ova omladina je pokazala da postoje načini kako da se pomogne onim kojim je pomoć najpotrebnija a svako od nas trebao bi da nešto učini na tom planu - rekla je Angelina Majkić.\nVoditeljka programa Rada Šarac je nekoliko puta tokom večeri podsetila publiku da humanitarni koncert snima ekipa Televizije srpske dijaspore, koja treba uskoro da dobije dozvole i frekvenciju za emitovanje TV programa iz Minhena. Pored ovog obaveštenje, pozvani su i roditelji naše školske dece da se prijave za pohađanje srpske dopunske škole koju organizuje Ministarstvo prosvete Srbije zajedno sa Generalnim konzulatom Republike Srbije u Minhenu.\nHarmonikaš Mihajlo Obradović\nMeđu posetiocima humanitarnog koncerta šest minhenskih kulturno-umetničkih društava, bila je i Tina Kvintero-Marone, koju je voditeljka Rada Šarac predstavila kao potpredsednicu Centralnog saveta Srba u Nemačkoj. Ona je pozdravila humanitarnu akciju minhenskih folklornih društava i izrazila podršku ovakvom načinu rada.\nNEMAČKA Književno veče u Štutgartu: Stradanja iza Berlinskog zida\nNEMAČKA Folklor je lek za dušu